Patenteen eskaera elektronikoari buruzko informazio orokorra\nPatenteen eta Marken Espainiako Bulegoak, hiritarrei eskaintzen dizkien zerbitzuen kalitatea hobetzeko konpromisoaren barruan, Patenteen Europako Bulegoaren eta JIMEren Nazioarteko Bulegoaren laguntzarekin, gaztelaniazko patenteen eskaeren aurkezpen elektronikoaren proiektua garatu du.\nMartxoaren 20ko patenteen 11/1986 Legeak arautzen dituen asmakuntza patenteen eta baliagarritasun-modeloen eskaerak Internet bidez aurkez daitezke.Era berean, dagoeneko Espainiari egokitu zaizkion nazioarteko PCT patenteen eskaerak fase nazionalean sartzeko eskaerak aurkeztu ahal izango dira.\nModalitate, patente edo baliagarritasun-modelo bakoitzaren barnean, hainbat eskaera mota aurkez daitezke, esaterako:Espainiako edo Europako patenteen gehikuntzak, banaketa eskaerak, Europako patente eskaeren transformazioa, edo modalitatea aldatzeko eskaerak.\nBestalde, patente eskaeretan, Patenteak Azkar Emateko Programan (CAP) sartzeko aukera marka daiteke, betiere, horretarako baldintzak betetzen badira.\nPatenteen Europako Bulegoak EPO Online Filing-en bidez banatzen du softwarea.Doakoa da.Eskaerari erantsi beharreko dokumentazioak PDF formatuan egon beharko du.\nAzkenik, sinadura elektronikoei dagokienez, eskatzaileei mota desberdinak jarri zaizkie eskura. Horien artean, faksimile-sinadura edo sinadura elektroniko aurreratua nabarmendu behar dira.Informazio gehiago izateko, ikusi baldintza teknikoak.\nPCT nazioarteko eskaerak\nGaratutako lanen ondorioz, urtarrilaren 15eko 03/2004 zenbakidun NPren aldizkariak dagokion jakinarazpena argitaratu du, PMEB NP formatu elektronikoan jasotzeko prest dagoela ezagutzera emateko.Aipatutako iragarkiak aurkezpen elektronikoa egiteko beharrezko parametro teknikoak hartzen ditu barne. Nabarmendu behar da PMEBk eskatzaileei aukera desberdinak eman nahi dizkiela erabili daitezkeen baliabideei dagokienez.Ondoren, Aldizkarian barne hartutako alderdi garrantzitsuenak zehazten dira.\n2004ko urtarrilaren 15etik PLI nazioarteko eskaerak formatu elektronikoan edo baliabide elektronikoen bidez aurkeztu ahal izango dira, PLIren 89 bis Arauaren eta Administrazio Argibideen F Eranskinaren 7. Atalaren arabera. Horiek dagozkion legeak eta beharrezko estandar teknikoa aipatzen dituzte, hurrenez hurren.\nEskaerak elektronikoki aurkez daitezke, bai linean bai Internet bidez, edo baliabide fisikoak erabiliz, hala nola 3.5 hazbeteko disketea, CD-R edo DVD-R. Bi ekipamendu logiko (software) erabil daitezke: bata, Europako Patenteen Bulegoak banatutakoa, EPO Online Filing bide; bestea, OMPIren Nazioarteko Bulegoarena: PCT-SAFE. Biak doakoak dira.Agirien formatuei dagokienez, eskatzaileek hurrengo hauek erabili ahal izango dituzte:XML, PDF edo TIFF.\nAminoazidoen edo nukleotidoen sekuentzien zerrendek WIPO Standard ST.25 arauari jarraitu behar diete.Sekuentzien zerrenda bat eransten bada, Biologia > Sekuentzien zerrenda atalean sartu beharko da, bilaketa egiteko aukera ematen duen formaturen batean (ST.25 edo ASCII Text).Gainera, Edukia > Elementu osagarriak atalean sartu eta “Besteak” aukera markatu beharko da, PDF formatuan.\nEuropako patentearen eskaerak\nPMEB Europako patentearen eskaera jasotzeko eskumena duen erakundea da.\nEskaerak Internet bidez elektronikoki aurkeztu daitezke.Patenteen Europako Bulegoak EPO Online Filing-en bidez banatzen du softwarea.Doakoa da.Agirien formatuei dagokienez, eskatzaileek hurrengo hauek erabili ahal izango dituzte:XML edo PDF; aminoazidoen edo nukleotidoen sekuentzia zerrendetarako, WIPO Standard ST.25 formatua erabili beharko da.Azkenik, sinadura elektronikoei dagokienez, eskatzaileei mota desberdinak jarri zaizkie eskura. Horien artean, faksimile-sinadura edo sinadura elektroniko aurreratua nabarmendu behar dira.Informazio gehiago izateko, ikusi baldintza teknikoak.\nEuropako patenteen baliozkotzeak\nUrriaren 10eko 2424/1986 Errege Dekretuak, Europako patenteak emateko hitzarmenaren aplikazioari buruzkoak, Espainian behin-behineko edo behin betiko babesa lortzeko itzulpenen aurkezpena arautzen du.Itzulpena eskaeraren errebindikazioarena -eta, kasu batzuetan, marrazkietako testuena- izan daiteke (babesa behin-behinekoa izango da eskaera EPOk argitaratzen duenean), edo Europako patentearen testu osoarena. Testua emandakoan bezalaxe, aurkakotasun prozedura baten ostean aldatuta edo mugaketa prozedura baten ondorioz mugatuta egon daiteke (behin betiko babesa).Europako patente bat Espainian baliozkotzeko itzulpen horiek ez dira nahastu behar hitzarmenean araututako patenteak emateko prozeduran ezarritako itzulpenekin. Azken horiek Pateen Europako Bulegoan aurkeztuko dira, bulegoak ezarritako bitartekoak erabiliz.\nPatenteen eta Marken Espainiako Bulegoak Europako patenteen eskatzaileen eta titularren esku jarri du Europako eskaera edo patenteak Espainian baliozkotzeko itzulpenen aurkezpen elektronikoa egiteko plataforma seguru bat.Gainera, plataformak Espainian baliozkotzeko prozedurarekin zerikusia duten beste izapide batzuk egiteko aukera ematen du.Ondorengo hauek dira aipatutako izapideak:etenaldiei erantzutea, norberaren borondatez dokumentazioa edo zuzenketak aurkeztea, epeak luzatzeko eskaerak, eta itzulpena ez aurkeztearen ondoriozko eskubideak berrezartzea.\nProzedura elektronikoari dagokionez\nBestalde, prozedura elektronikoari berari dagokionez, Patenteen eta Marken Espainiako Bulegoak eskatzaileei jaso izanaren adierazpen bat bidaliko die. Bertan, eskatzaileari buruzko datuak, asmakizunaren izenburua, harrera data eta nazioarteko eskaeraren zenbakia, eta jasotako fitxategi elektronikoen identifikazioa aipatuko dira, nazioarteko eskaera osatzen duten agiri desberdinei dagokienez:petitorioa, deskribapena, errebindikazioak, etab.Horretaz gain, PMEBak, Bulego Hartzailea denez, nazioarteko eskaera bat modu elektronikoan onesteko beharrezko saiakerak egingo ditu, horrek akats jakin batzuk dituenean, eta eskatzaileei jakinaraziko die, edozein baliabideren bidez, eskaera elektronikoa jaso duela.Ordainketa-moduei dagokienez, OEPMn dauden prozedurak erabili ahalko dira. Azkenik, sor daitezkeen zalantzak edo arazo teknikoak konpontzeko, erabiltzaileen arretarako unitate bat ezarri du OEPMk (ikusi laguntza teknikoa eta informazioa atala).\nErantsitako laukian deskontuak eta eskaera desberdinak zein datatik aurrera aurkeztu daitezkeen aipatzen dira:\nEskaera hartzeko sistemak\nAplikazio informatikoari esker, eskaera honako zein sistemara bidali nahi den aukeratu daiteke:\nEkoizpen modua:Eskaeraren aurkezpen eraginkorra eta balio juridiko osoa duena.\nDemo modua:Eskaera bidaltzeko prozedura osoa simulatzen duen sistema; ez du balio juridikorik, probak egiteko eta ikasteko bakarrik balio du.\nHauek dira Online Filingen dauden moduluak:\nES3101 (Patentearen eta erabilera-modeloaren eskaera)\nESTSUBS (Patentearen eta erabilera-modeloaren ondorengo izapideak)\nEP1001 (Europako patentea emateko eskaera)\nESEPVAL (Europako patentea baliozkotzea)\nPCT/RO/101 (PCT nazioarteko eskaera)\nPCT-DEMAND (Nazioarteko Aurretiko Azterketaren eskaera)\nPCT-SFD (Geroago aurkeztutako PCT agiriak)


Euskadiko 14 ikastolak Txikipediako edukien sorreran hartuko dute parte\nIkastolen Elkarteak eta Euskal Wikilarien Elkarteak bultzatutako proiektuaren helburu nagusia emakume zientzialariak ezagutzera ematea da.\nIdazten ari diren bi ikasle.\nEuskadiko 14 ikastolak emakume zientzialarien biografiekin zerikusia duten euskarazko edukiak sortuko dituzte Txikipedian bi hilabetez. Proiektuaren helburua da, emakume horien bizitza ezagutarazteaz gainera, testuinguru digitalean euskararen erabilera sustatzea.\nIkastolen Elkartea eta Euskal Wikilarien Elkartea izan dira “erronka kolektibotzat” hartzen duten ekimenaren bultzatzaileak, zeinaren bitartez Txikipedian 250 sarrera gehiago txertatzeko asmoa duten.\nBigarren Hezkuntzako ikasleak arduratuko dira Interneten euskararen erabilera indartzeko eta gizonei eta emakumeei buruz idatzitako artikulu kopuruak orekatzeko helburua duten edukiak sortzeaz. Jomuga emakume zientzialarien bizitzan jarriko den arren, ikasleek beste edozein arlotan nabarmendu diren emakumeen inguruan ere idazteko aukera izango dute.\nProiektua martxan izango da berdintasunaren aldeko borrokan oso garrantzitsuak izan diren bi egunetan: otsailaren 11n, Emakume eta Neska Zientzialarien Nazioarteko Egunean, eta martxoaren 8an, Emakumeen Nazioarteko Egunean.


Aniztasunean euskaraz bizitzeko aldarria egin zuten larunbatean Oñatin - Topagunea | Euskaltzaleen Topagunea\n> Berriak > Topagunea > Aniztasunean euskaraz bizitzeko aldarria egin zuten larunbatean Oñatin\nAniztasunean euskaraz bizitzeko aldarria egin zuten larunbatean Oñatin\nnork Euskaltzaleen Topagunea • 2016/05/30 • 0 iruzkin\nAuzoko egitasmoa martxan duten herrietako parte hartzaileen bilgune eta herriz herri egiten ari diren lanaren lekuko izan zen Oñatiko plaza larunbatean. Jatorri ezberdinetako herritarrek, bizi dugun aniztasuna kontuan hartuz euskaraz bizitzeko borondatea erakutsi zuten jaira gerturatu ziren oñatiarren babesarekin.\nJaiari hasiera emateko, ongi etorri ekitaldia burutu zuten herriko plazan. Nerea Zubia Euskara zinegotziak hartu zuen hitza lehenik eta ondoren, Auzoko egitasmoa martxan duten hainbat herrietako parte hartzaileek, beren jatorrizko hizkuntzan eta euskaraz eman zieten ongi etorria bertaratutako guztiei.\nPlaza guztia jolasean jarri zuten ondoren, egitasmoaren baitan burutzen diren aurkezpen dinamikak ezagutzeko. Horrela, elkarrekin berri izateko aukera eskaini zitzaien guztiei. Talde handietan banatuta, elkarrekin jolasean aritu ziren euskaraz dakitenak eta hizkuntzara gerturatzen ari direnak. Haurrek ere bere txokoa izan zuten Oñatiko gaztelekuko kideekin.\nJatorri ezberdinetako janari dastatzea egin zuten ondoren plazan bertan, Auzokon parte hartzen duten kideek prestatutako plater bereziekin. Bitartean, euskal kantu eta dantzez gozatzeko aukera izan zen aurtengoan, hainbat oñatiarren ekarpenari esker. Iazko arrakasta errepikatuz, aurten ere plaza dantza saio ireki batekin bukatu zen Auzoko Jaia.\nMila esker parte hartu zenuten guztiei!\n← Kultur sortzaile eta zaleen topagunea izan da #Jalgi (bideoak eta argazkiak)\nZubideiak: Euskaraz, aniztasunaz eta bizikidetzaz elkarrizketa zintzoa →


“Ariketa fisikoa erregulartasunez egiteak urte gehiago eta autonomia handiagoz bizitzen laguntzen digu” | Consumer\nMarta Arroyo, Euskal Herriko Unibertsitateko irakasle eta ikertzailea eta EROSKI Fundazioaren ‘Pasión por la vida’ gidaren koordinatzailea.\nEgilea: Nacho Meneses 2019-ko abenduak 17\nAriketa fisikoa maiz egitea, estresa murriztea eta tokian tokiko eta sasoiko elikagaiak neurriz kontsumitzea dira pertsonen bizimoduan eragin handiena duten alderdietako batzuk, batez ere heldutasunera iristen direnean. Ongizate fisiko eta emozionala, gizarte-bizitza aktiboa eta familia-lotura sendo eta esanguratsuak bezalako faktoreek laguntzen diotena. Izan ere, ariketa fisikoak bizi-itxaropena luzatzeaz gain, transmititu ezin diren haustura eta gaixotasun kronikoak izateko arriskua ere murrizten du, hala nola gaixotasun kardiobaskularrak, eta, horri esker, adinekoen autonomia mantendu edo handitu eta bizi-kalitatea hobetu daiteke. Bizimodu osasuntsu, egonkor eta zoriontsua nola eraman jakiteko, Marta Arroyorekin hitz egingo dugu. Euskal Herriko Unibertsitateko (EHU) irakasle eta ikertzailea da Arroyo, eta EROSKI Fundazioak argitaratutako ‘Pasión por la vida’ gidaren koordinatzailea.\nNolakoa izan behar du elikadurak osasuntsuago eta osasuntsuago bizitzeko?\nEz dago errezeta magikorik gehiago eta hobeto bizitzeko. Baina produktu freskoak, tokikoak eta sasoikoak jatea eta elikagai prozesatuak saihestea funtsezkoa da hori lortzeko. Gainera, elikadura osasungarria izan dadin, energia- eta mantenugai-beharrak ase behar ditu; beharrizan horiek aldatu egiten dira adinaren, jarduera fisikoaren mailaren edo gaixotasun- edo estres-egoeren arabera. Garrantzitsua da elikadura pertsona eta egoera bakoitzera egokitzea.\nNola planifikatu behar da asteko menua?\nBakoitzaren beharrak, lehentasunak, aukerak eta ohiturak hartu behar ditugu kontuan, besteak beste. Lagungarri gerta dakiguke ikusizko tresnak izatea, hala nola platera edo elikadura osasungarriaren piramidea, eta sukaldaritzako teknikei buruzko ezagutzak izatea. Modu errazean azalduta, asteko menua planifikatzeko, normalean jaten ditugun platerak aukeratu eta zerrenda bat presta dezakegu haiekin. Ondoren, asteko bazkari eta afarietan banatu. Ondoren, gosariak eta askariak planifikatu. Kalkulatu zenbat elikagai beharko ditugun erosketa antolatzeko. Eta, erosketa egin ondoren, produktuak behar bezala gorde, ongi kontserbatuko direla bermatzeko. Azkenik, janari-hondarrak aprobetxatu eta ahal den guztietan birziklatu. Ahalegina eskatzen duen arren, ez dugu ahaztu behar asteko menua antolatzeak hainbat abantaila dituela, hala nola dirua eta denbora aurreztea eta osasuna hobetzea, aurrez planifikatzen diren janariak osasungarriagoak izaten baitira.\nZer jarduera fisiko mota da gomendagarria, eta zer maiztasunekin egiten dugu?\nAdinekoentzat gomendatutako jardueretako batzuk jolasekoak edo aisialdikoak dira, hala nola, paseatzea edo bizikletaz ibiltzea, eta jolasak, kirolak edo eguneroko, familiako eta komunitateko ohituren testuinguruan programatutako ariketak. Maiztasuna eta iraupena faktore askoren araberakoak dira. Baina, oro har, Osasunaren Mundu Erakundeak gomendatzen du 65 urte edo gehiagoko pertsonek astean gutxienez 150 minutu jarduera fisiko neurritsua egiteko, astean 75 minutu jarduera fisiko bizia egiteko edo bi jarduera mota horien arteko konbinazio baliokide bat egiteko. Gainera, komeni da muskuluak indartzeko jarduerak egitea, astean bitan edo gehiagotan.\nZer onura ditu orduan fisikoki aktiboa den pertsona izateak?\nJarduera motaren eta jarduera egiteko maiztasunaren arabera. Ikuspegi fisikotik, ariketa fisikoa erregulartasunez egiteak funtzio kardiobaskularrak hobetzen ditu, lokomozio-aparatua indartzen du, gorputz-osaera hobetzen du, osasuna eta autonomia funtzionala handitzen ditu, funtzio kognitiboei eusten laguntzen du eta zenbait gaixotasun izateko aukera murrizten du (besteak beste, minbizi-mota batzuk). Ikuspegi psikologikotik, autoestimua eta gogo-aldartea areagotzen ditu, umorea hobetzen du, buru-azkartasuna areagotzen du, antsietatea eta estresa murrizten ditu… Eta, ikuspuntu sozialetik, aisialdiaren okupazio aktiboa bultzatzen du, eta inguruarekiko harremanetarako, komunikaziorako eta elkarreraginerako gaitasuna hobetzen du.\nIrudia: Alex Bluen\nArretaz jokatu behar da ariketa fisikoa egiten hasi aurretik?\nAzterketa medikoaren bidez egoera fisikoaren balorazioa egitea komeni da. Halaber, komeni da arropa egokia aukeratzea, ariketa eroso eta lasaia egiteko, giro-tenperaturarako egokia, baita pertsona bakoitzari hobekien egokitzen zaion kirol-materiala ere.\nGauza bat dira hirugarren adineko kirolak, baina errutina fisiko eta funtsezko horiek ez al dira idealki ezarri behar atalase horretara iritsi aurretik?\nJarduera fisiko erregularra, beste bizi-ohitura osasungarri batzuk bezala, ona da edozein adinetan. Gaztaroan eta helduaroan ariketa edo kirola egiten dutenek gaitasun fisiko eta kognitiboak hobeto gordetzen dituzte adinekoak direnean. Ohitura hori ez dutenei gehiago kostatzen zaie ohitura hori hartzea adinekoengana iristen direnean, erorikoen eta lesioen beldur direlako. Baina inoiz ez da berandu: ariketa erregulartasunez egiteak urte gehiago eta autonomia handiagoz bizitzen laguntzen digu, baita 60ko hamarkadatik aurrera hasten denean ere.\nZer faktore dira garrantzitsuenak ongizate emozionalaz gozatzeko?\nJateko eta atseden hartzeko ordutegi zentzuzkoa izateak eta adimen aktiboa izateak pertsonen ongizate fisiko eta emozionalean lagun dezakete. Helduei erreparatuz gero, ohartuko gara egun eta ordu jakin batzuetan ariketak egiteko ohiturak hartzen badituzte, antsietatea eta depresioa izateko arrisku gutxiago dutela. Gainera, jarduera horiek autoestimua hobetzen dute.\nGarrantzitsua da bizitza sozial aktiboa izatea?\nBai, noski. Bizitza sozial aktiboak isolamendu soziala ekiditen du eta ongizate fisiko eta emozionala bultzatzen du. Gizartearen parte-hartzeak balioa, partaidetza, identitatea eta atxikimendua ematen ditu, eta bizi-kalitatea hobetzen du.\nNola eragiten du ondo lo egiteak eta lo-higiene egokia izateko gai izateak?\nLo egitea eta atseden hartzea funtsezkoa da; izan ere, loak oroimenean eragiten du (informazioa gordetzen laguntzen du), eguneroko nekea eta ondoeza ekiditen ditu, suminkortasuna murrizten du eta edozein ezbeharren aurrean azkar erreakzionatzeko gaitasuna handitzen du. Behar dugun denbora eta lo mota aldatu egiten dira hazi ahala. Pertsona bakoitzak ordu kopuru bat behar izan dezake, eta lo egiten dugun denboraren arabera ez ezik, amets horren kalitatearen arabera ere bai. Adinarekin, agian, ez da hain sakona izango, maizago esnatuko gara, eta loa berriz hartzea zailagoa izango zaigu.\nGauez ondo lo egiteko, beti ordu berean oheratzea eta jaikitzea gomendatzen da, hau da, errutina sortzea; ohea lo egiteko bakarrik erabiltzea (ez telebista ikusteko, ez irakurtzeko); telebista, mugikorra eta janaria logelatik urruntzea; alkoholik, tabakorik edo lotarako substantzia estimulagarririk ez hartzea; afaltzea arinki eta gutxienez oheratu baino bi ordu lehenago; giroa zaintzea (tenperatura 18 eta 22 gradu artean egotea).\nariketa fisiko hábitos saludables-eu


Berrikuntza by Irune Artola Mateos 398 views\nUnitate didaktikoa by Irune Artola Mateos 432 views\nIrune Artola Mateos\n1. XEDAPEN OROKORRAKOinarrizko Hezkuntzako eredu bat ezartzen du dekretu honek, pertsonen gaitasunak osorikgaratzeko printzipio orokorrak aintzat hartuta, eta kontuan izanda zer oinarrizko gaitasun izanbehar dituzten pertsonek, norberaren errealizazio eta garapena lortzeko, herritar aktiboakizateko, gizarteratzeko eta enplegua lortzeko.Herritar bakoitzaren talentuarekin bat, gara ditzakeen sinesmen, prestakuntzak, jatorria etabaliabide ekonomiak hartzen dira kontuan.Xedapen Orokor hauek Euskal Autonomia erkidegoko ikastetxe guztietan aplikatzen dira.Hauek dira gaitasun orokorrak: a) Zientzia-, teknologia- eta osasun-kulturarako gaitasuna. b) Ikasten ikasteko gaitasuna c) Matematikarako gaitasuna d) Hizkuntza-komunikaziorako gaitasuna e) Informazioa tratatzeko eta teknologia digitala erabiltzeko gaitasuna f) Gizarterako eta herritartasunerako gaitasuna g) Giza eta arte-kulturarako gaitasuna h) Norberaren autonomiarako eta ekimenerako gaitasunaLehen Hezkuntzako ikastetxeetan ondorengo gaiak landuko dira: -Natura, Gizarte eta Kultura Ingurunearen Ezaguera -Arte Hezkuntza -Gorputz Hezkuntza -Gaztelania eta Literatura -Euskara eta Literatura -Atzerriko Hizkuntza -Matematika Ordutegiari dagokionez, 875 ordu emango dira Lehen Hezkuntzan. Ikasgelak, 25 ikaslekosatuko dituzte. Lehen Hezkuntzan, ikasleen gaitasunen ebaluazioa banakatua, jarraitua etaorokorra izango da, eta ikasleak curriculumeko arlo guztietan egindako aurrerapenarierreparatuko dio, oinarrizko gaitasunak kontuan hartuta.\n2. ORDUTEGIALehen hezkuntza:Hezkuntza-etapa zenbait arloetan banatzen da eta ordutegia hauetara moldatzen da.Ordutegia ikastetxeek egokituko dute, baina hezkuntza-etapako ordutegia errespetatuko da,baita helburuak bete ere.Hezkuntza bati baino gehiagori komunak zaizkien edukiak batera irakats daitezke, esatebaterako hizkuntza egiturak. Euskara, gaztelania edo atzerriko hizkuntza ez badira hizkuntzahori, bermatu egingo da ikasleek euskaraz, gaztelaniaz edo atzerriko hizkuntzaz emandakoirakaspenak jasotzen dituztela, gutxieneko ordu kopuru batez.Guztira asteak 150 ordukoak izango dira.Derrigorrezko Bigarren Hezkuntza:Honako ikasgai hauek ematen dira: Gizartze-zientziak, Geografia eta historia, Gaztelania etaLiteratura, Euskara eta Literatura, Atzerriko Hizkuntza, Matematika eta Natur Zientziak. Asteanhiru orduz izango dute tutoretza.Lehen hezkuntzan bezala, hezkuntza bati baino gehiagori komunak zaizkien edukiak baterairakats daitezke, esate baterako hizkuntza egiturak. Euskara, gaztelania edo atzerriko hizkuntzaez badira hizkuntza hori, bermatu egingo da ikasleek euskaraz, gaztelaniaz edo atzerrikohizkuntzaz emandako irakaspenak jasotzen dituztela, gutxieneko ordu kopuru batez.GAITASUNAKMATEMATIKA Matematika da kopuruak, espazioa eta formak, aldaketak eta harremanak, baitaziurgabetasuna ere, deskribatzea eta aztertzea xede duen zientzia. Matematika unibertsala da:lortzen diren emaitzak nazioarte osoak onartzen ditu. Matematika bizirik dagoen zientzia batda. Matematika erabilgarria da, eguneroko bizitzako arazoak hautemateko, interpretatzeko etahoriei irtenbidea emateko balio baitigu. Matematika ereduen eta harremanen zientzia da.Eredu horiek ulertzea eta baliatzea da, neurri handi batean, matematikan trebe edo gai izatea.Problemak ebaztea oso garrantzitsua da matematikan aurrera egiteko, eta horiek ulertzekozein ikasteko.\n3. Lehen hezkuntzako Matematikak hainbat ezaugarri ditu: Intuizioa garrantzitsuagoa da abstrakzioa eta formalizazioa baino; estrategia pertsonalak erabiltzea nagusitzen da “akademikoagoak” diren beste estrategien aldean. Ikasleen esperientziak erabiltzea. Manipula daitezkeen materialak eta neurtzeko tresnak erabiltzea. Kalkulagailua eta ordenagailua arrazoiz erabiltzea. Talde-lanari garrantzia ematea, eta ikaskuntzarako oinarri hartzea. Lehen mailan hastea eduki guztiak garatzen, eta Problemak Ebazteari eta, zentzumenak garatu ahala, geometria-edukiei garrantzi berezia ematea. Hizkuntza argia eta egokia erabiltzeko joera eta beharra bultzatzea, ideiak, arrazoibideak, argudioak eta abar komunikatzeko. Honekin lotuta, ikasgaia 6 eduki multzo desberdinetan banatzen da: 1. Zenbakiak eta eragiketak. 2. Neurketa: magnitudeak kalkulatzea eta estimatzea. 3. Geometria. 4. Informazioa tratatu, zoria eta probabilitatea. 5. Problemak ebaztea. 6. Eduki komunak.Lehen Hezkuntzan, honako gaitasun hauek lortzea da Matematika irakastearenhelburua: 1. Eguneroko bizitzatik, gainerako zientzietatik eta matematikatik bertatik ateratako problemak, bakarka zein taldeka, proposatzea eta ebaztea; hainbat estrategia erabiliz. 2. Ezaguera matematikoak erabiltzea eguneroko bizimoduko egoeren eta gertaeren mezuak eta informazioak ulertzeko. 3. Natura eta kultura-inguruneko forma geometrikoak identifikatzea. 4. Kalkuluak eta estimazioak segurtasunez eta konfiantzaz egitea, egoera bakoitzaren araberako prozedura erabiliz, eguneroko bizitzako egoerak interpretatzeko eta balioesteko emaitzak sistematikoki berrikusiz. 5. Ikasleen adinaren araberako hizkuntza naturalaren eta matematika- hizkuntzaren elementuak erabilita, arrazoitzea eta argudioak ematea, 6. Informazio eta komunikazio-teknologiak zuzen erabiltzea. 7. Matematikak eguneroko bizimoduan duen egitekoa aintzakotzat hartzea, matematika erabiliz gozatzea eta matematikarekin dihardutenen moduak eta jarrerak balioestea. 8. Matematika gure kulturaren partetzat hartzea, historikoan izan duen eta egungo gizartean duen egitekoa kontuan hartuta.\n4. GORPUTZ-HEZKUNTZAGaur egungo gizarteak garrantzi handia ematen dio bizitza osasuntsu bat eramateari, etajarduera fisikoa ezinbestekoa da. Horregatik, gorputz-hezkuntza norberaren ongizatea lortzeraeta bizitza osasuntsu bat sustatzera dago bideratuta, eta horretarako mugimenen jarduerakerabiltzen dira, zeintzuk pedagogiatzat hartzen diren.Hainbat motatako gaitasunak garatzen dira, hala nola, ikasleen adimen motorra,komunikatzeko eta harremanak egiteko ahalmena, emozioak adierazteko eta kontrolatzekoahalmena eta norberaren ekintzak behar bezala bideratzeko gaitasuna.Gorputz-hezkuntzak igortzen dituenen artean zenbait balore ditugu, esate baterakoberdintasuna, eta hauek guztiak bizitzan zehar aplikatzea espero da.4 eduki multzotan banatzen da: 1. Norberaren ezagutza eta kontrola 2. Gorputz-adierazpena eta komunikazioa 3. Jarduera fisikoa eta osasuna 4. Mugimen kulturala: Aisialdia eta denbora libreko hezkuntzaGorputz-hezkuntzak oinarrizko gaitasunak bereganatzen laguntzen du: 1. Zientzia-teknologia eta osasun kulturaren gaitasuna 2. Matematikarako gaitasuna 3. Hizkuntza-komunikaziorako gaitasuna 4. Gizarterako eta hiritartasunerako gaitasuna 5. Giza eta arte-kulturako gaitasunak 6. Norberaren autonomia eta ekimenaHauek dira gorputz-hezkuntzaren helburuak: 1. Norberaren gorputzaren hautemate eta mugimenduen aukerak aztertzea eta gauzatzea. 2. Egiten den jarduera fisikoaren balorazio positiboa egitea 3. Trebetasun eta ahalmen fisikoak garatzea 4. Eraginkortasunez eta autonomiaz jarduteko printzipioak eta arauak eskuratzea eta aplikatzea 5. Gorputzaren eta mugimenduaren bidez gauzak aurkitzea eta adieraztea 6. Jarduera fisikoetan parte hartzea, jokabide estrategikoak eskuratzeko 7. Kultura ezberdinetako tradizio ludikoak eta fisikoak errespetatzea 8. Jarduera fisiko ezberdinen ezagutza izatea.\n5. ARTE-HEZKUNTZAMusika, arte plastikoak eta ikusizko arteak sartzen dira Arte Hezkuntza irakasgaiaren barruan.Arte Hezkuntza irakasgaiak alderdi hauek guztiak garatzeko aukera ematen du: sormena,irudimena, autonomia, pertzepzio eta mugimendu-garapena, sentikortasun estetikoarengarapena, norberaren adierazpenaren garapena, pentsamendu kualitatiboarena, emoziozkoadimenarena, komunikatzeko eta gizarteratzeko ahalmenarena... Arte Hezkuntzaren azterketa-gaia honakoa da: Kultura-ondare tradizionalaren etagaraikidearen musika eta ikusizko arteak, eta ikusizko kultura-ekoizpena eta musika-ekoizpena,ez bakarrik ekoizpen artistikoa. Alor honetan garatuko diren edukien helburua eremu hauei erantzutea izango da: 1. Arteen, ikusizko kulturaren eta musika-kulturaren adierazpen-, komunikazio eta narrazio-erabileren edukiak. 2. Musika-hizkuntzaren, hizkuntza plastikoaren eta ikusizko hizkuntzaren baliabideei eta arauei buruzko edukiak. 3. Artearen, ikusizko kulturaren eta musika-kulturaren sorkuntza-prozedurak eta – teknikak aztertzen dituzten edukiak. 4. Arteak, ikusizko kultura eta musika-kultura sortzen dituen gizartean arteek, ikusizko kulturak eta musika-kulturak dituzten funtzioen eta artikulazioaren edukiak. 5. Gertuko eta urrutiko eremuetako ikusizko arte-sorkuntzen eta musika-sorkuntzen edukiak, ekoizpen-testuinguruak kontuan hartuta. Honekin lotuta, hainbat eduki multzotan banatzen da ikasgaia, beraz: 1. Musika entzumen bidez hautematea eta ulertzea. 2. Musika-adierazpena, -interpretazioa eta –sorkuntza. 3. Erreferente plastikoen eta ikusizko erreferenteen ulermena, pertzepzioa eta interpretazioa. 4. Arte plastikoen eta ikusizko arteen ekoizpena, adierazpena eta sorkuntza.Etapa honetan, gaitasun hauek lortzea izango da Arte Hezkuntzako irakaskuntzaren helburua:1. Oro har, ikusizko kulturako eta musika-kulturako arteek eta produktuek ideiak,sentimenduak eta bizipenak jakinarazteko eta adierazteko eskaintzen dituzten aukerakulertzea. Arte eta produktu horiek Euskal Herriko eta oro har herri guztietako ondarea eratzenduten elementutzat hartzea, eta, horrela, artea eta kultura ezagutzen eta gozatzen laguntzea.2. Arte-hizkuntzen tekniken, baliabideen eta arauen oinarrizko ezagutza eta jakintza izatea.Teknologiek eskaintzen dituzten aukerak irakastea, sorkuntzetan eta haien erantzunak egiten\n6. erabiltzeko, eta, horrela, maila bateko autonomia lortzea arte-hizkuntzaren bidezkokomunikazioan.3. Arte-adierazpenen teknikak, baliabideak eta arauak ikertzea eta aztertzea, ikusizkokulturako eta musika-kulturako lanetan, lan horiek hobeto ulertzeko eta lan horiez gehiagogozatzeko, eta erreferente estetiko berriak garatzeko aukera izateko. Horrez gainera, arte-hizkuntzaren eremua zabaltzea.4. Pentsaera dibergentearen eta konbergentearen trebetasunak eta norberaren eta besterenideiak eta sentimenduak berregiteko ekimena, irudimena eta sormena erabiltzea, beharrezkoprozesuak antolatuz, arte-ekoizpeneko lanetan erabili ahal izateko.5. Gai izatea sorkuntza-proiektuak eta –lanak garatzean emaitza jakin batzuk lortzeko eginbeharreko prozesuen plangintza egiteko, ebaluatzeko eta doitzeko, eta horrek guztiak eskatzendituen erronken jakinaren gainean egotea. Horrez gainera, arazoak sortuz gero, jarreraeraikitzailez konpontzea.6. Arteen eta ikusizko kulturako eta musika-kulturako produktuen funtzio sozialak etaerabilerak ezagutzea, eta norberaren eta besteen esperimentuetan ezagutzea, produktu horiekhainbat garai eta kulturatan izan dezaketen eta izan duten zeregina ulertzeko eta norberarenkultura-ondarea eta inguruko beste kulturen ondarea ezagutzeko.7. Ikusizko arte-ekoizpenak eta musika-ekoizpenak eta ekoizpen horiek sortu diren garaiareneta tokiaren ezaugarriak lotzea, ekoizpenen arte-balioa ulertzeko, bai eta garai edo gizarte-talde baten adierazpen gisa ekoizpenek izandako balioa ere. Horrela, arte-ekoizpenaren etaekoizpenak ingurune fisikoan eta gizarte-ingurunean duen oihartzunaren eta esanahiarenbalioa ezagutzeko eta kritika-prozesuak hasteko bideak irekiko dira.8. Taldeko arte-jardueretan parte hartzea, besteren ekimenei eta ekarpenei laguntzea etaekimen eta ekarpen horiek aintzat hartzea, errespetatzea eta elkartasunez jokatzea, arte-emaitza ona lortzen lagunduko duten lankidetzako eta talde-laneko trebetasunak garatzekoeta, gizartearen alderditik begiratuta, garapen pertsonala izateko.9. Norberaren artelanetan konfiantza izatea, lanak egiten gozatzea eta norberaren etataldearen hazkunderako egiten duen ekarpena aintzat hartzea, autoestimua sendotzeko etaideiak eta sentimenduak adierazteko gaitasuna hobetzeko.10. Euskal kultura-ondarearen eta beste herri batzuetako ondarearen arte-adierazpenakezagutzea eta balioestea eta adierazpen-moduak gordetzeko eta berritzeko egindako lana\n7. aintzat hartzea. Kontuan hartzea zer nolako aberastasuna ematen duen hainbat kulturatakopertsonekin trukea izateak. Haurraren garapena ikusiz, ebaluazio irizpideak aipatzen ditu eduki-multzoka etazikloka.HERRITARTASUNERAKO ETA GIZA ESKUBIDEETARAKO HEZKUNTZAUNECOk duen programan, lau oinarri finkatzen dira: ezagutzen ikastea, egiten ikastea,elkarrekin bizitzen ikastea eta izaten ikastea. Europako Batzordeak eta Europako Erkidegokobeste erakunde batzuek, zenbait gaitasun proposatu dituzte. Hauek lau oinarriak zabaltzendituzte eta gaitasun horiek kontuan hartuz, beste curriculum bat proposatzen da.Nazio Batuen Erakundeak Giza Eskubideen hezkuntza bateko oinarrizko eremua proposatzendu eta curriculum honek kontuan hartzen du hori. Giza eskubideek diote, komunitate guztietaneta gizartean betetzea dela perTsona guztiek lortu behar duguna.Ikastetxea eta ikasleak antolatzeko momentuan, giza eskubideak hartuko dira kontuan.Gurasoei ere garrantzia handia emango zaie hitz egiteko momentuan.Herritartasunak eta Giza Eskubideetarako Hezkuntzak honako gaitasun hauek lortu nahi ditu: Norberaren nortasuna, ezaugarriak eta esperientzia pertsonalak ezagutu eta onartzea, haien pribatutasun- espazioa eta gainerakoekiko desberdintasunak errespetatzea. Afektibitatea lantzea eta sentimenduak eta emozioak adieraztea, eta, hori egiteko, kulturen arteko komunikaziorako trebetasunak eta trebetasun sozialak eskuratzea. Bizikidetza-arauak proposatzea, ezartzea eta betetzea, eta gatazka lantzeko elkarrizketa eta bitartekotza erabiltzea Inguruko erreferentzia-taldeetan (familia, eskola, auzoa, herria) lankidetzazko eta erantzukizunezko jarreraz laguntzea. Gizartearen aniztasuna onartzea eta aniztasun horrek bizikidetza aberasten duela aitortzea. Giza Eskubideen Deklarazio Unibertsalean eta Haurren Eskubideei Buruzko Hitzarmenean eta Espainiako Konstituzioan jasotako eskubide eta betebeharrak ezagutzea, onartzea eta balioestea, eta horien oinarri diren balioak ezagutzea. Komunitate bateko kide sentitzea. Bidegabekeria eta bereizkeria egoerak antzematea eta aztertzea. Pertsona guztien eskubide- eta aukera-berdintasuna defendatzea.\n8. Ingurumenaren egoeraz ohartzea eta kontsumo osasungarriko eta ingurune hurbila, animaliak zaintzea eta errespetatzea ere barne dela, zaintzeko eta errespetatzeko jarrera arduratsuak indartzea.NATURA, GIZARTEA ETA KULTURA INGURUMENAREN EZAGUERA Inguruneak, giza existentziaren testuingurua osatzen duten fenomeno multzoa izateaz gain,gizakiek fenomeno-multzo horrekin duten harremana ere adierazten du. Honek izaeradinamikoa, aldakorra eta burutugabea du. Honek guztiak hurbileko harremanei dagozkien emozioak eta sentimenduak ezagutzeaeragiten du, eta lagundu egiten du gizarte-errealitatea ulertzeko.HIZKUNTZAKHizkuntza funtsezko alderdia da giza garapenerako, eta gainera, funtzio bikoitza du:norbanakoaren garapena eta gizarte-garapena. Lotura zuzena du pertsonaren bizitzaafektiboarekin eta kognitiboarekin, eta gainera, sentimenduen erregulatzaile eta ikaskuntzaororen bitarteko nagusi da. Hori dela eta, hizkuntza bat ondo jakiteak tresna egokiak izateaadierazten du norbanakoaren barnera hobeto hurbiltzeko, gainerakoekin harremanetanjartzeko, elkarbizitza arautzeko, besteekin lankidetzan aritzeko eta baita modu kritikoan etaautonomoan ikasteko ere. Komunikazioaren printzipioa, estrategia eta arauak; testuen forma konbentzionalak;testuaren atalen kohesioa, koherentzia eta zuzentasuna; zentzuzko esaldiak osatzeko araulexiko sintaktikoak eta arau ortografikoak lantzen dira. EAEn, bi hizkuntza ofizialetan eta gutxienez atzerriko hizkuntza batean komunikaziogaitasuna lortzea da helburu nagusia. Helburu komun batzuk agertzen dira curriculumean eta gero mailaka banatzen da.Maila bakoitzean edukiak eta ebaluazio irizpideak aipatzen dira, bost eduki nagusi agertzendira eta maila bakoitzean eduki horietan zertan sakondu behar den zehazki aipatzen da. Hauekdira edukiak: Ahozko komunikazioa, komunikazio idatzia, literatura-hezkuntza, hizkuntzariburuzko hausnarketa eta hizkuntzaren dimentsio soziala.\nCurriculumaren inguruko galderak


Pribatutasun Politika | Prefabricados Pujol S.A.\nwww.prefabricatspujol.com webgunearen jabea, Prefabricados Pujol S.A. da.\nPribatutasun politika honen helburua Pujol Prefabrikatua,S.A.-k datu pertsonalen trataera nola egiten duen informatzea da, indarrean dauden arauak betez, datu pertsonalen babesari dagokionez .\nII.- Tratamenduaren arduraduna:\nWebgunearen www.prefabricatspujol.com erabiltzaileen erregistrorako eta kudeaketaren tratamendurako, gure newsletter-aren igorpenerako eta bisita taldeak kudeatzeko, Trataeraren Arduraduna Prefabricados Pujol, S.A. da, A-25015140 identifikatzaile fiskal zenbakiarekin, Carretera de Miralcamp, km. 1, 25230 Mollerussa (Lleida) helbidearekin,eta hurrengo e-mailarekin, lopd@prefabricadospujol.com\nAukeratze-prozesuetan eta Pujol Taldearen enpresen lan eskaintzetan parte hartzen duten hautagaien Kudeaketaren tratamendurako, Tratamenduaren Arduraduna hurrengo enpresa da: Asesoramiento de Empresas Prefabricados, S.A. Plaça de l’Esport, 1, 25230-Mollerussa (Lleida), helbidearekin.\nIII.- Tratamenduaren helburuak:\nZure datu pertsonalak erabiltzen ditugu zure kontaktu eskaerari, zure erregistro eskaerari eta gure newsletter-aren igorpenerako erantzuna emateko asmoz. Era berean gure instalakuntzak bisitatzeko bisita taldeak antolatzeko eta gure aukeratze-prozesuetan eta lan eskaintzatan parte hartu ahal izan dezazun, azken batez zure eskaerari erantzun ahal izateko.\nDatu guztiak ematea derrigorrezkoa al da?\nDatuak eskatzen direnean zure eskaerak bideratzeko, ezinbesteko datuen derrigortasunetaz informatuko da. Derrigorrezkoak diren datuak eskuratzen ez badira ez da posible izango zure eskaera bideratzea.\nZenbat denboran erabiltzen ditugu zure datuak?\nZure datu pertsonalak erabiltzen ditugu zure eskaera erantzuteko behar dugun adinako denbora erabiliz, hau da, behar dugun denbora zure kontaktu eskaera bideratzeko, web orriko erregistroari dagokionez, web orriko erregistroak irauten duen bitartean; gure newsletter-aren igorpenaren eskaerari dagokionez, behar den denbora periodikoki gure newsletter-a igortzeko ; gure instalakuntzetara bisita taldea eskaerari dagokionez, behar dugun denbora bisita taldea eskaerari erantzuteko¸eta gure aukeratze-prozesuetan eta lan eskaintzatan parte hartzeko eskaerari dagokionez, behar den denbora aukeratze-prozesuetan parte hartzeko, zure hautagaitza baztertu arte.\nIV.- Tratamenduaren legitimitatea:\nZein da gure legitimitatea zuen datu pertsonalak erabiltzeko?\nZure datu pertsonalak erabili ditzakegu zuk emandako baimenaren legitimitatearekin behin pribatutasun politika onartu ondoren.\nZeintzuk dira zure eskubideak zure datuak guri eman ondoren?\nZure baimena erretira dezakezu edozein unetan, hurrengo helbide elektronikora komunikatu ondoren lopd@prefabricadospujol.com edo posta arruntez hurrengo helbidera Prefabricados Pujol, S.A., Carretera de Miralcamp, Km.1, 25230 Mollerussa (Lleida). Era berean erretira dezakezu baimena aukeratze-prozesuetan eta Pujol Taldearen enpresetako lan eskaintzatan parte hartzeko hautagaien tratamenduaren kudeaketarako, hurrengo helbide elektronikoan lopd@asepsa.es edo posta arruntez hurrengo helbidean “Asesoramiento de Empresas Prefabricados, SA” Plaça de l’Esport, 1, 25230-Mollerussa (Lleida) .\nZure eskaera Nortasun Agiriaren edo Pasaportearen fotokopia batekin bidali behar duzu edo identifika zaitekeen eta indarrean dagoen dokumentu legal batekin. Sarbide eskubideen, errektifikazioaren, ezabapenaren, oposizioaren, portabilitatearen eta tratamenduaren limitazioaren eskubideak erabil ditzakezu, hurrengo posta elektronikora komunikatuz lopd@prefabricadospujol.com edo posta arruntez hurrengo helbidera Prefabricados Pujol, SA Carretera de Miralcamp, Km.1, 25230 Mollerussa (Lleida) eta hautagaien tratamenduaren kudeaketarako aukeratze-prozesuetan eta Pujol Taldearen enpresetako lan eskaintzatan parte hartzeko, hurrengo helbide elektronikoan lopd@asepsa.es edota posta arruntez hurrengo helbidean: “Asesoramiento de Empresas Prefabricados, SA” Plaça de l’Esport, 1, 25230-Mollerussa (Lleida). Zure eskaera Nortasun Agiriaren edo Pasaportearen fotokopia batekin bidali behar duzu edo identifika zaitekeen eta indarrean dagoen dokumentu legal batekin.\nTratamenduen Arduradunak emandako tratamenduarekin ados ez bazaude edota zure eskubideak hautsiak izan direla iruditzen bazaizu, erreklamazio bat aurkeztu dezakezu Datuen Babesaren Agentzia Espainolean


Disketxendako aurkezpena (zaharra) | Garraxi Irratia\nGarraxiko kideak zuzentzen gatzaizkizue. Garraxi kolektiboa duela lau urte sortutako hedabide proiektua dugu, bere ardatz nagusia garraxi irrati librea delarik. Gaur egun hogei programa inguru ditugu, era guztietakoak, musikalak, informatiboak, ekologistak eta kulturalak. Irratia Altsasun kokatua dago eta une honetan hamar herritaraino iristen da gure seinalea; gainera hemendik gutxira gure bailara osatzen duten 25 herrietan entzun ahal izango gaituzte, antena sistema hobetzeko geneukan asmoa gauzatzen ari baitgara.\nHonen ondorioz programa kopurua ere handitu egin daiteke eta "artxibo eta fonoteka" komisioko partaideok antzeman dugunez gure diska sorta ere honen arabera handitu beharko da jendeak nahikoa materiale izan dezan; baina horretarako beharrezkoa den dirua eskuratzea oso zaila zaigu, irrati hau autogestíonatua delako eta publizitate zirkuitotik at dagoelako.\nHorrexegatík eta baita zuen musika zabaltzeko tresna egokia garela uste dugulako, zuen laguntza eske gatozkizue, egoki deritzozuen hura bidal diezaguzuen, horretarako hona hemen geure helbídea:\nBesterik gabe eta lagunduko gaituzuen ustean, agur bero bat.


FAQ ETA HARREMANA – AETI Oficial\nFAQ ETA HARREMANA\nZER DA AETI?\nAETI sortzeko proposamena 2012ko apirilean Kordoban ospaturiko ENETIn agertu zen. Elkarte honek Espainia osoko itzulpengintza eta interpretazio ikasleak biltzea du jomugatzar. Bere helburuen artean: gure eskubideak defendatzea, ikasleen arteko elkarrizketak indartzea eta ENETIren eta beste jarduera garrantzitsuen ospaketa bermatzea daude.\nBaldintza bakarra momentuan itzlpengintza eta interpretazio arloko ikasketak egiten egotea da, berdin du gradua, masterra edo graduondoa den. Ikasketa garaia bukatzean, abantailez gozatzen jarraitzeko urtebeteko luzapena dago bazkidetzan.\nBegiratu Egin zaitez bazkide saila. ZERGATIK EMAN BEHARKO NUKE IZENA?\nGure helburuekin ados bazaude interesgarri izango zaizu batzea. Elkartasunak indarra egiten du, eta datozen garaietan batez ere, beharrezkoa da elkarrekin egotea gure interesak defendatzeko eta gure egoran hobekuntzak lortzeko. AETIn izen emateak elkarrizketan parte hartzea, zure argudioak ekartzea eta erabakiez eta jarduerez onuratzea ahalbidetuko dizu.\nNOLA IZAN DEZAKET GERTATZEN DENAREN BERRI?\nHarremana saila kontsultatu, beran gure sare sozialetako profilak aurkituko dituzu.\nNOLA EGIN DEZAKET LAN ELKARTEAREKIN?\nJarri zaitez gurekin harremanetan eta esaiguzu lagundu nahi baduzu. Ziur gaude lehenago ala beranduago zure laguntza beharko dugula.\nHelbide elektronikoa Contacto.aeti@gmail.com\nZuzendaritza batzordearen helbide elektronikoak:\n∙ Junta Directiva: juntadirectiva@aetioficial.es\n∙ Presidencia: presidencia@aetioficial.es\n∙ Secretaría: secretaria@aetioficial.es\n∙ Tesorería: tesoreria@aetioficial.es Cuentas de las comisiones de la AETI\n∙ Comisión de Asesoría Académica: asesoria@aetioficial.es\n∙ Comisión de Difusión: difusion@aetioficial.es\n∙ Comisión de Diseño: diseno@aetioficial.es\n∙ Comisión Editorial: editorial@aetioficial.es\nDirección de correo postal Asociación Española Universitaria de Traductores e Intérpretes en Formación Campus Universitario “Duques de Soria” C/ Universidad S/N 42004 SORIA


LUR ETA AMETS, ALTSASUKO IORTIAN | irurtzuneuskaraz\nLur eta Amets 2015ean sortutako proiektua da. Elkar, Katxiporreta eta Ikastolen Elkarteak jarri zuten martxan, haur eta gaztetxoen artean Euskal Herriko historia ezagutzeko tresnak falta zirela eta hutsune bat zegoela ikusita.\nProiektuak lurraren eta ametsaren arteko loturan oinarritutako ikuspegia du ardatz. Izan ere, munduko herri guztiak lurra eta ametsa dira: lurra dira, mendiek, ibaiek, itsasoek, bailarek, basamortuek eta oihanek osatuak baitira, baina ametsa ere badira, sentimenduen, ideien, asmoen eta proiektuen gainean sortzen direlako. Azken finean herriak eremu fisiko baten eta hainbat emozioren gainean eraikitzen dira, eta beraz, lurra eta ametsa dira munduko herri guztien oinarri nagusiak. Eta Euskal Herria ez da gutxiago. Euskaldunak, emakume zein gizonak, hasiera-hasieratik bizi izan dira beren lurra lantzen eta beren ametsei forma ematen: hankak lurrean eta burua ametsetan.\nIdeia horretatik abiatuta sortu zen Lur eta Amets proiektua, eta urte hauetan garatzen eta forma hartzen joan da; historia liburu batekin, ipuinekin eta mahai-jokoarekin hasi, eta filma ekoitzi eta aurkeztu arte.\nFilmari dagokionez, Lur eta Amets bikiak amona Andereren etxera joanen dira asteburua pasatzera gurasoek ezkontza bat dutelako. Andere, ordea, ez da edonolako amona, eta berarekin eta horren katu Baltaxarrekin, anai-arrebak abentura zoragarrietan murgilduko dira. Asteburu magikoa izanen da eta Euskal Herriko historiaren garai eta sasoi desberdinak ezagutuko dituzte.\nOtsailaren 7an estreinatu zen Euskal Herriko hainbat zinema aretotan Lur eta Ametsek historian zehar egiten duten bidaia kontatzen duen filma, eta gurera heldu den asteburuan iritsiko da. Altsasuko Iortia kulturgunean ikusgai egonen da igandean, otsailak 16, arratsaldeko 17:00etan. Sarrerak hiru euro balioko du. Horrez gain, Iruñeko Golem “La Morea” zinemetan ere ikusi daiteke.\nHorrekin batera, sarean eskuragarri dago luretaametshistorian.eus plataforma, pertsonaiei buruz gehiago jakin eta haiekin jolasteko aukera ematen duena.


LEP: Lan Eskaintza Publikoa\nNorbere datuak eman | Erabiltzaile berria\nInformazio orokorra Oinarri orokorrak Ohiko galderak\nEpearen barruan dauden deialdiak\nOinarri Espezifikoak Eskainitako postuak Kontsultak Eskaria Hautaketa-prozesuko faseak\nIzapidetzen ari diren deialdiak\nOinarri Espezifikoak Eskainitako postuak Hautaketa-prozesuko faseak Egutegia\nBehin betiko datak\nAzterketa-lekura iristeko mapak\nAmaituta dauden deialdian\nOinarri Espezifikoak Eskainitako postuak Hautaketa-prozesuko faseak\nONGI ETORRI --NOMBRE-- WEBGUNERA\nONGI ETORRI BILBAO EKINTZAKO LAN ESKAINTZA PUBLIKOAREN WEBGUNERA\nWebgune honetako datuak informaziorako baino ez dira. Bizkaiko Aldizkari Ofizialean argitaratutako testuek soilik izango dute balio juridikoa.\nEdozein hautaketa-prozesutan parte hartzeak esan nahi du hautagaiak baimena ematen duela eskarian jasotako datu pertsonalak (izen-abizenak, NAN zenbakia eta prestakuntza-maila) tratatzeko. Hautagaiek hautaketa-prozesuetara aurkezteak esan nahi du baimena ematen dutela eskabidean ageri diren datu pertsonalak erabiltzeko (izen-abizenak, NAN eta ikasketak), aldizkari ofizialetan, iragarki tauletan, webgunean eta, oro har, hautaketa-prozesuaren emaitza partzialak edo behin betikoak jakinarazteko erabiltzen den edozein bideren bitartez argitaratzeko. Halaber, hautagaiek datuak erabiltzeko baimena ematen dute, HAEEk edo erakunde eskudunak euskararen hizkuntza-eskakizuna edo beste hizkuntzaren baten ezagutza maila egiaztatu dezan, eta, oro har, hautaketa-prozesuari dagozkion ariketak epaimahaiak, erakundeak, enpresak edo epaimahaiak agintzen dionak modu egokian prestatu eta burutzeko direla baieztatzeko.\nHautaketa-prozesuak publizitate printzipioak araututa daude. Ondorioz, hautagaiaren eskabiderik ez da onartuko baldin eta ez badu bere datuak lagatzea onesten aurreko paragrafoan adierazitako edukiaz eta helburuetarako.\nHautaketa-prozesuen ondorengo lan-poltsak egiteko, hautagaiek eskabidean adierazi beharko dute datu hauek administrazio publikoko beste erakunde batzuei lagatzeako ados dauden, horiek enplegu eskaintzak egiteko legez aurreikusitako baldintzetan: Izen-abizenak, NAN zenbakia, helbidea, harremanetarako telefonoa eta prestakuntza-maila. Beren beregi ez badute adierazten, onartzen ez dutela ulertuko da.\n- Hautagaiek emandako datuak Bilbao Ekintza, E.P.E.L enpresak tratatuko ditu, PERSONAL izeneko tratamenduarekin eta horretaz Bilbao Ekintza erakundeko Giza Baliabideen Saila arduratuko da\nInteresdunek datuak eskuratzeko, zuzentzeko, ezabatzeko eta haien tratamenduaren eramangarritasuna, mugaketa edo aurka egiteko eskubideak baliatu ahal izango dituzte. Horretarako, idatzizko komunikazio bat bidali beharko dute helbide honetara: Bilbao Ekintza, E.P.E.L.- Giza Baliabideen Saila, Nafarroa kalea, 5. 2. solairua. 48001 Bilbo\n- Informazio gehiago behar bada, Bilbao Ekintzako Giza Baliabideen Sailarekin harremanetan jar zaitezke:\nTelefonoak: 94 420 53 05 / 94 420 53 28\nPosta elektronikoa: Kontsulta elektronikoen atalean egin dezakezu, egin dezakezu klikatu hemen. (ope@bilbaoekintza.bilbao.eus)\nNeguko ordutegia (urritik maiatzera):\n- Astelehenetik barikura: 08:30-14:00.\nUdako ordutegia (ekainetik irailera):\n- Astelehenetik barikura: 08:30-13:00.\nLege informazioa Pribatutasun-politika\nRSS eskuragarrien zerrenda:


Deustuko greba asanbladak ekimen ugari zehaztu ditu I26-ko greba orokorrerako | BilbokoBranka\n2013(e)ko Maiatzak 20, 11:27\nHasieraEkonomiaDeustuko greba asanbladak ekimen ugari zehaztu ditu I26-ko greba orokorrerako Deustuko greba asanbladak ekimen ugari zehaztu ditu I26-ko greba orokorrerako\nIraila 14th, 2012 by admin\nEgunero karpa bat jarriko dute auzoko puntu ezberdinetan greba deialdiari buruzko informazioa zabaltzeko. Gainera, saltoki guztietara joko dute grebaren zergatiak azaltzera eta irailaren 24an kalejira zaratatsua egingo dute auzotik, beste gauza batzuen artean. Grebatik haratago lanean jarraitzearen beharra azpimarratu du asanbladak.\nMartxoko greba orokorrean hasitako dinamikari jarraituz, Deustuko greba asanbladak bilera egin zuen asteartean, Brankari ohar baten bidez jakitera eman diotenez. 35 lagun inguru bildu ziren San Pedro plazan eta martxoaren 29ko greban egindako lana eta, jasotako erantzunaren balorazio positiboa egin ondoren, irailak 26ko grebaren prestaketari ekin zioten.\nGreba asanbladatik ziurtatu dutenez, datorren astelehenetik aurrera egunero jaima bat jarriko dute Deustuko hainbat tokitan herritarrei informazioa emateko. Horrez gain, greba batzordeko kideak auzoko komertzio guztietatik pasako dira grebaren zergatiak azaltzera.\nBaina badira kontuan hartzeko beste hitzordu batzuk. Horrela, esaterako, irailaren 19an, asteazkena, 19:30ean San Pedron Elkartzeneko kide batek hitzaldia eskainiko du. Larunbata 22, berriz, plazatik hasita Deustuko poteo gune ezberdinetatik igarota poteo-parodia ikusgarri bat egingo dute eguerdiko 13:00etan hasita. Hurrengo astelehenean, hilak 24, 18:00etan kalejira zaratatsua egingo dute Deustu osotik. Ondoren, 20:00etan beste asanblada bat egingo dute greba eguna antolatzeko. Eta grebaren bezperan bizikleta eta kotxe karabana masiboa egingo dute Botika Zaharreko aparkalekutik 18:45ean.\nAsteartean egindako asanbladan grebatik haratago lanean jarraitzearen beharra azpimarratu zuten hainbat parte hartzailek eta grebaren ostean horren inguruan eztabaidatzen jarraituko dutela agindu zuten. Halaber, aurreko greban izandako istiluen harira Ertzaintzak atxilotutako hiru grebalari deustuarrekiko babesa berretsi zuen asanbladak.\nDesutuko greba asanbladak antolatutako ekimenetan parte hartzera deitu ditu deustuar guztiak eta e-posta bat sortu dute informazio gehiago nahi dutenei zein modu aktibo batean parte hartu nahi dutenei zuzenduta: deustukogrebaasanblada@gmail.com\n[2012/09/14] Greba orokorra heltzear, Asturiasko meatzarien borroka aztergai\n[2012/09/13] Pentsionistek bat egin dute irailaren 26ko grebarekin gizarte osoaren oinarrizko eskubideen defentsan\n[2012/09/13] Kalejira zaratatsua egingo dute Uribarrin greba orokorrari begira\n[2012/09/11] Sistema kapitalistak sortutako egoerari aurre egiteko kanpaina abiatu du Santutxuko Gazte Asanbladak\nTags: Branka, Deustu, greba asanblada, greba orokorra, irailak 26\tIdatzi iruzkina Egin klik hemen erantzuna bertan behera uzteko.


Badok | Disko kritika: ‘Laino eder hori’ (Auritz)\nMikel Bizar musikari bizkaitarrak denbora eta talentua eskaini dio Auritz, laino eder hori proiektuari. Hilabeteetako lanaren emaitza bikoitza da: disko-liburu bat. Literatura eta musika uztartzen ditu. Hitzak eta doinuak. Errealitatea eta fikzioa. Izan ere, Autismoaren Espektro Nahasmena (AEN) duen mutiko baten istorioa kontatzen du. Auritz da bere izena.\nLiburuak 200 orrialde ditu eta gaztelaniaz plazaratu du Bizarrek. Esa maravillosa niebla eleberrian kontatzen du Maren amaren eta Auritz semearen abentura. Fikziora eraman du benetako ama baten eta haren semearen esperientzia pertsonala. Toti Martinez de Lezea idazlearena da hitzaurrea, eta Ian Mason abeslariak (The Wizards) idatzi du epilogoa. Diskoa, berriz, hamalau kantuko euskarazko soinu banda da. Aipaturiko istorioa kantatzeko musika sortu du Bizarrek musikari apartez inguratuta. Heavy metal lan kontzeptuala osatu du, ederra benetan.\nMaren amaren azken oroitzapenetik sortzen da dena. Alzheimerren gaitzarekin dago egoitza batean, eta bere bizitzako hogei urte gogoratzea lortzen du. Urte horietan, Auritz semearekin batera arrosa beltzaren bilaketa luze eta zailaren ibilerak berreskuratzen ditu. Abentura horretan pasarte ugari bizi izango dituzte, eta Gmork izaki maltzurrarekin topo egingo du. Baina nor da? Hori jakiteko, liburua irakurri edo diskoa entzun behar da.\nHamalau istant ditu diskoak, eta metal zein hard rock doinuak dira protagonista. Idi Bihotz taldeko ahotsa eta gitarra izan zen Mikel Bizar, eta iragana berreskuratu du hein handi batean. Gorka Bizar anaia batu zaio, eta beste hiru musikarirekin trinkotu dute Auritz banda: Kapi Guarrotxena (OST, Porco Bravo) gitarrista eta ahotsa, Jorge Murillo baxu jotzailea eta Ibon Jordan bateria jotzailea. Kolaboratzaileak ere ezin aipatu gabe utzi. Tartean dira Asier Enbil (Asgarth), Ibai Marin (Hira), Dani Perez (Beforce) eta Ekaitz Garmendia (Legen Beltza).\nKontaketaren araberako pasarteak ditu lanak. “Gmörk” sarreratik “Uren kantua” azken kapituluraino, ildo bat marrazten da. Kolore bizikoak dira gehienak, itzalekin batera osatzen direnak. “Nahi” ereserkia aspaldi aurkeztu zuten, eta beste ezusteko batzuk topa daitezke. “Lanbroan”, “Sorgin giroa” eta “Eta hemen naiz” indartsuak, “Zin dagizut”, “Tillandsia” eta “Ni naiz Gmörk” power metal goxokiak, eta “Zerurik gabeko izarra” balada zoragarria.\nAuritz mugarri berri bat da euskarazko heavy metalean. Euskal musikagintzak Avantasiarena bezalako metal opera bat merezi zuen, eta gure Tobias Sammet soilik Mikel Bizar izan zitekeen. Benetan ederra.\nDisko kritika: ‘Zandergraun’ (Meido)\nDisko kritika: ‘Mugiro bila’ (Don Inorrez)\nETIKETAK:AsgarthAsier EnbilAuritzDani PerezDisko KritikakDiskoakEkaitz GarmendiaGorka BizarHiraIbai MarinIbon JordanJorge MurilloKapi GuarrotxenaLegen BeltzaMaldito RecordsMikel BizarOST


Euskara... Plazan! Euskaltzaindiaren eta Eusko Legebiltzarraren ekitaldia Euskararen Nazioarteko Egunean - Euskaltzaindia\nEuskara... Plazan! Euskaltzaindiaren eta Eusko Legebiltzarraren ekitaldia Euskararen Nazioarteko Egunean\nEuskara…Plazan! Euskaltzaindiaren eta Eusko Legebiltzarraren Euskararen Nazioarteko Eguneko ekitaldia da. Bertan, bi erakundeok beste sei hizkuntzetara ekarri duten Bernart Etxepareren Linguae Vasconum Primitiae liburua aurkeztuko dute eta Koldo Mitxelenari gorazarre egingo zaio. EITBren laguntzaz gauzatuko da Eusko Legebiltzarrean eta zuzenean eskainiko da ETBtik abenduaren 3an, goizeko 09:00etatik aurrera.\nEuskara plazan da, auzoko eta munduko plazan, eta hori aldarrikatuko dute ekitaldiak berak eta egunerako prestatu duten mezuak. Bernart Etxepare eta Koldo Mitxelena izango dira ekitaldiko bi erreferentziak. Euskaltzaindiaren eta Eusko Legebiltzarraren arteko lankidetzari esker, euskaraz ezagutzen den lehenbiziko liburua polonieraz, hebreeraz, finlandieraz, nederlanderaz, georgieraz eta errusieraz argitaratuko da eta aurkeztuko da lehenengo aldiz. Ekitaldian, Koldo Mitxelena hizkuntzalari euskaltzainaren jaiotzaren mendeurrena gogoratuko da eta omenaldia eta aitortza egingo zaio.\nKoldo Mitxelenak esan zuen bezala, “eragozpenak eragozpen, plazara ginen Etxeparez geroz, eta plazan iraungo dugu, gerta ahala gerta, baldin asmoz eta jakitez -ausarki, eta halere neurriz- jokatzen badakigu”\nLinguae Vasconum Primitiae beste sei hizkuntzatara ekarria\nEusko Legebiltzarrak eta Euskaltzaindiak 2011. urtean lankidetza hitzarmena izenpetu zuten. Hitzarmen honetan, besteak beste, elkarrekin liburuak argitaratzeko ahalbidea ageri da. Hori dela eta, 2011. eta 2013. urteetan, Bernart Etxepareren Linguae Vasconum Primitiae liburua berrargitaratu zen, hainbat hizkuntzatan. Lehenbizikoa, gaztelaniaz, ingelesez, frantsesez, alemanez eta italieraz, eta bigarrena, galegoz, katalanez, errumanieraz, kitxuaz, txineraz eta arabieraz. Halaber, bi edizio horietan liburuaren faksimilea eta euskarazko gaurko grafiara ekarrita testuak ere argitara eman ziren, sarrera eta aurkezpenekin batera.\nOraingo honetan, B. Etxepareren "Euskara Jalgi Hadi Plazara" aldarria gogoratuz, jada Euskara Plazan dagoela azpimarratzeko, goiburu horrekin egingo da ekitaldia, Eusko Legebiltzarrean, 09:00etatik aurrera eta EiTBk zuzenean emango du, zabalkundean EiTB lankide izango baitute Eusko Legebiltzarrak eta Euskaltzaindiak.\nEkitaldian B. Etxepareren idatziak eskainiko dira polonieraz (50 milioi hiztun), hebreeraz (Bibliako hizkuntza nagusia eta gaurko Israeleko hizkuntza ofizial nagusia, 5 milioi hiztun), finlandieraz (euskararen antzeko tipologia eranskarikoa, 5 milioi hiztun), nederlanderaz (Holandako eta Belgikakoa, 23 milioi hiztun), georgieraz (Kaukasoko hizkuntza mintzatuena eta V. mendetik literatura idatzi ugaria daukana, tipologian euskararen egitura eranskari berekoa, 4,5 milioi hiztun) eta errusieraz (eslaviar hizkuntzarik mintzatuena, 278 milioi hiztun), hizkuntza horien eta euskal kulturaren eta hizkuntzaren arteko sarrera / azalpen bat bidelagun dutela –Xabier Kintana euskaltzainak eta edizio arduradunak paratua–. Era berean, Frantziako Biblioteka Nazionalean gorderik dagoen B. Etxepareren faksimilea eta euskarazko gaurko grafiara ekarririko testuak ere jaso dira.\nEuskal testuaz eta aipaturiko itzulpenez gainera, argitalpen berriak Bakartxo Tejeria Eusko Legebiltzarraren presidentearen eta Andres Urrutia euskaltzainburuaren hitzaurre bana jaso ditu.


Laneko elkarrizketa: galdera konprometituenak | Consumer\nLaneko elkarrizketa: galdera konprometituenak\nIzangaiak jakin behar du erantzunak solaskidearen beharretara eta lanpostuaren ezaugarrietara egokitzen.\nLan-elkarrizketek estresa eragiten diete pertsona gehienei. Lanpostu bat dago jokoan, eta egoera hori segurtasunez eta erraz gainditu behar da, batzuetan ezezagunak diren edo izangaiaren ahultasunak ezagutzeko diseinatuta dauden galderen aurrean. Horiei aurre egiteko eta “galdeketa” arrakastaz burutzeko, nahikoa da erantzunak solaskidearen beharretara eta, batez ere, bete nahi den lanpostuaren ezaugarrietara egokitzen jakitea.\nNahiz eta elkarrizketatzaile guztiek ez erabili galdera deserosoak tartekatzeko teknika lanpostu baterako hautagaiei buruzko informazioa lortzeko, hautatzaile batzuek oso gai konprometituak planteatzen dituzte. Elkarrizketatzaile batek elkarrizketa batean egin ditzakeen galdera deserosoenek erantzun egokiak behar dituzte:\nZer esan diezadakezu zuri buruz?\nElkarrizketa asko hasten dira galdera honekin. Ez da blokeatu behar, ez pentsatu hautatzaileak zer entzun nahi duen, ez eta curriculumeko xehetasun guztiekin bonbardatu ere. Zuzenena erantzun labur bat ematea da, lortu nahi den lanpostuaren betebeharrekin zerikusia duten ezaugarri eta esperientziei buruzko informazio nahikoa emanez. Adierazi behar da egin nahi den lana oso onuragarria izango dela enpresarentzat.\nLehengo nagusiekin hitz egingo banu, zer erreferentzia emango zenidake?\nGaldera horren bidez, hautatzaileak hautagaiaren zintzotasuna probatu nahi du, eta, gainera, arazoak azaltzeko aukera eman. Komeni da aurreko nagusiarekiko lankidetzaren alderdi onenak azpimarratzea eta esperientzia txarrak ez ezkutatzea. Justifikatu behar badira, lasaitasunez egin behar da.\nZergatik utzi du lehengo lana?\nEz zaie errua egotzi behar lehengo nagusi edo lankideei; hobe da sintonia onik ez zegoela esatea. Egokiena da azaltzea betetzen zen lanpostuan etorkizun gutxi zegoela.\nZergatik egon da hainbeste denbora lanpostu berean eta enpresa berean?\nDuela urte askotik lanpostu berean eta enpresa berean lan egiten bada, azpimarratu behar da urteetan zehar aldatu egin dela enpresa aldatu ahala: produktu berriak agertu badira, merkatu berriak, tamaina- eta egitura-aldaketak… Aldaketarik egon ez bada, esan daiteke leialtasuna eta egonkortasuna, konpromiso osoa eta epe luzekoa baloratzen direla sinesten den proiektu profesional batekin.\nZein dira zure ahulguneak?\nGai horren aurrean, zentzuzkoena da benetako ahulguneren bat antzematea eta hura hobetzeko benetako interesa agertzea. Beldur eszenikoa izatea onar daiteke, baina hori gainditzeko ikastaro bat egiten dela alegatu.\nZein da haien erlijioa, sexualitatea edo iritzi politikoa?\nEz da bizitza pribatuko gaiei buruzko galderarik egin behar. Horrela egiten badute, liskarra saihestu behar da, baina zuhurra, lasaia eta orekatua izatea komeni da, baina zintzoa.\nZer interesatzen zaizu enpresak eskaintzen duen lanpostuaz?\nGaldera honen helburua da ziurtatzea ez dela epe laburreko helburutzat hartzen. Hautatzaileek lanpostuarekiko nahiz enpresarekiko gogo bizia erakusten duten hautagaiak bilatzen dituzte. Arrazoizkoena konpainiaren alderdiak aztertu direla frogatzea da, hala nola posizionamendua, eta datu zehatzen bat ematea.\nZer erantzungo zenioke zure jarduera ez dela eraginkorra esan bazenizute?\nHelburu bakarra hautagaia ezegonkortzea eta kritikekiko erreakzioa egiaztatzea da. Horren aurrean, inpresio negatibo horren arrazoiak aztertzeko ahaleginak egingo direla erantzun daiteke.\nPorrot egin du inoiz bere ibilbide profesionalean?\nBaietz erantzutea komeni da, porrotak azaltzea eta haiengandik zer ikasi den nabarmentzea.\nZergatik hartu duzu zure adina hain soldata baxuarekin?\nElkarrizketatua ezegonkortzeko beste kontu bat da. Erantzun daiteke: “Beti pentsatu izan dut beharrezkoa dela lan egitea esperientzia eta aurrera egiteko gaitasun egokienak lortzeko. Soldata handituko da”. Galdera batekin ere amai daiteke: “Zenbat uste duzu izan beharko lukeela nire egungo soldata?”\nZer egingo zenuke hemendik bi urtera agur esango balizute?\nEgokiena ikuspegi positibo eta lasaiaz erantzutea da. Esan beharra dago ez duela zertan gertatu, eta enpresan bi urte eman eta gero, esperientzia hobea izango duela eta lan-merkatuari aurre egiteko prestakuntza handiagoa izango duela.\nNola baloratzen duzu zure karrerak gaur arte izan duen bilakaera?\nPositiboa izan behar da, baina gauza asko ikasteko daudela ere adierazi behar da.\nNola erantzungo zenuke “gehiegi” kontrolatutako norabide-estilo baten aurrean?\nBi galdera egiten ditu: “Kontrolatzen du?” eta “Kritika onartzen du?”. Anbiguotasunez erantzun behar da, eta adierazi behar da zuzendaritza parte-hartzailea, problemak azaltzen dituena, hobe dela eta bateragarria dela egoera batzuetan behar den “agindu eta agintearekin”.\nZer ez zaizu gustatu zure azken enpresatik?\nEz da inoiz enpresa osoa kritikatu behar. Agian, jarri adibide bakanen bat.\nEz duzu uste postu honetarako gazteegia denik?\nErantzun bakarra aurreko lanpostuetan lortutako arrakastak dira. Horrela frogatuko da adina edozein dela ere erantzukizunak hartzeko gai dela.\nEgin beharreko galderarik baduzu?\nKomeni da baietz erantzutea eta galderaren bat prestatuta izatea. Horrela, lanpostuarekiko interesa agertzeaz gain, oso argi geratu ez diren puntuak ulertzen lagunduko du. Enpresari buruz jakin nahi diren hamar datu gutxienez pentsatzea komeni da.\nUste dut ez duela lanpostuaren profila\nBeste behin ere, elkarrizketatuaren estresarekiko erresistentzia frogatu nahi da. Airetsu ateratzeko, beste galdera bati erantzun behar zaio, aldatu gabe: “Azalduko al zenidake zergatik esaten duen honek?” Horrela, defentsa prestatu aurretik eragozpen horri buruz gehiago jakiteko denbora irabazten da.\nLaneko elkarrizketetan, ohikoak ez diren zenbait egoera gerta daitezke, eta horien aurrean naturaltasunez erantzun behar da:\nEtengabe telefonoz hitz egiten duen elkarrizketatzaile bat, bulegora sartu eta handik irteten diren beste pertsona batzuekin.\nEz da ondoeza erakutsi behar, baizik eta zer esango den hausnartzeko aprobetxatu. Komeni da, halaber, bloka batean idaztea noiz eten den elkarrizketa. Hala, memoria freskatu ahal zaio hautatzaileari, eta egoera kontrolatzeagatik harritu.\nHautatzaileak ez du aurkitzen hautagaiaren curriculuma\nEz da larritu behar, zuhurrak baizik, eta curriculumaren kopia batekin joan elkarrizketara.\nElkarrizketatzailea sakabanatu egiten da, eta etengabe hitz egiten du.\nAtsedenaldiak aprobetxatzen saiatu behar da, norberaren gaitasunak garatzeko eta lanpostuaren beharrak zein diren jakiteko. Gerta daitekeen gauzarik okerrena da ez duela denborarik kontu garrantzitsu batzuk azaltzeko. Orduan, esperientzia jakin bat ezagutu nahi duen galde daiteke.\nLanpostuaren alderdi negatiboak bakarrik azaltzen ditu.\nEz da adorerik erakutsi behar. Gogoan izan behar da lan gehienek alderdi negatiboak dituztela, baina gehiago egiten dela lan horren eta enpresa horren faktore positiboen alde.\nElkarrizketan ez du begietara begiratzen.\nPertsona lotsatia delako, egia ez delako edo bi gauzengatik izan daiteke. Irribarre egitea komeni da, begietara begiratu gabe.\nGaldera zuzenak besterik ez ditu egiten.\nGaldera horiek erantzun gisa “bai” edo “ez” bat besterik ez dute behar; ezin dituzte gaitasunak edo nortasun-ezaugarriak azaldu, baina horiek garatzen saiatu behar da. “Presiopean lan egitea gustatzen zaizu?” galderari erantzun liteke: “Bai, uste dut presio pixka bat ona dela, egiten den lanari etengabeko arreta ematen baitio. Gainera, bizi garen mundu aldakor horretan, funtsezkoa da horrela lan egiten jakitea”.\nelkarrizketa hautagai laboral-eu lan preguntas-eu


Babes Ofizialeko 19 etxebizitza egingo dituzte Sopelako Zaldu poligonoan - Ukberri - Hiruka.eus\nJendartea 2004-07-02 22:05\nBabes Ofizialeko 19 etxebizitza egingo dituzte Sopelako Zaldu poligonoan\nSopelako Udalak egindako aurrikuspenak betetzen badira, Babes Ofizialeko 19 etxebizitza egongo dira Zaldu poligongoan. Izan ere, ahal den lasterren, akordio batetara heldu nahi dira Eusko Jaurlaritzarekin, egokitu zaizkien lursailetan etxe horiek eraikitzeko. Egiten ari diren urbanizazioan markatuta dauda jada lurrak. Gainera, etxebizitzez gain, erabilera publikoko hainbat lokal ere jarriko ditu udalak, oraindik zertarako erabiliko dituzten ez dakiten arren. Etxebizitza eta Gizarte Gaietarako Sailarekin eta Sopelako Udalaren arteko hitzarmena baliteke udan zehar sinatzea.\nUrtea amaitu baino lehen hasiko lirateke etxebizitzak eraikitzen, udal arduradunen aurrikuspenak betetzekotan. Horrela, Metroaren linearen eta Olabide kalearen artean dagoen 9.1. poligonoko babes ofizialeko beste 46 etxebizitzekin batera egingo lituzkete. Guzti horietako bat eskuratu ahal izateko beharrezkoa izango da Etxebiden izena eman eta udalerrian erroldatuta egotea.\nTasatutako salneurriko etxebizitzak\nMerkatukoak baino merkeagoak diren etxebizitzak egongo liratekeen gune berriak sortzeko interesa adierazi dute udal arduradunek. Ildo horretan, epe ertainera begira, "tasatutako salneurria" izango luketen etxeak eraikitzeko asmoa iragarri dute. Gaur egun, Legediak jarritako baldintzetatik kanpo geratzen diren lagunek eskuratu ahal izango lituzkete horiek. Izan ere, azaldu dutenez, Sopelako bikoteen herenak babes ofizialeko etxebizitza bat lortzeko ezarritakoa baino ditu gehiago irabazten du urtean, baina merkatuan daudenak erosteko baino gutziago. "Euren aukeren araberako etxebizitza izateko laguntza eskuratzeko eskubide osoa daukate. Hala ere, Etxebizitza Sailak ematen dituen aukeretatik kanpo geratzen dira", adierazi dute.


Forumeko Munduko Gazte Topaketarako bidaia ordainduko du Udalak - Arrasate - Goiena.eus\nForumeko Munduko Gazte Topaketarako bidaia ordainduko du Udalak\nLeire Kortabarria 2004-06-18 14:37\nMunduko Gazteen Topaketa izango da Bartzelonako Forumean, abuztuan, eta Udal Gaztedia Sailak hara joan gura duten arrasatearren joan-etorri kostua bere gain hartuko du. Hain zuzen, 50 euroko dirulaguntzak emango ditu.\nMunduko Gazteen Topaketa abuztuaren 8tik 14ra izango da, Bartzelonako Forumean. Mundu osoko 10.000 bat gazte bilduko dira. Parte hartu gura duten 18 eta 30 urte bitarteko arrasatear guztiek aukera dute bidaiaren ordainketa eskatzeko (50 euro), Gazte Bulegoan (943 77 00 65 telefonoa).\nNazioarteko eztabaida gunea\nBilgune handi horretan, mundu osoko gazteek hamar gai nagusi landuko dituzte: globalizazioa, garapen jasangarria, kultura pluraltasuna, hezkuntza, lana, osasuna, berdintasuna, bakea, demokrazia, partaidetza\nParte hartzaileek izango dute aukera egitarau ofizialeko ekintzetan esku hartzeko, euren proposamenak egiteko, edo Forumean eta Bartzelona osoan izango diren kultura eta aisialdi ekintzetaz gozatzeko.\nEgonaldiaren prezioa da 200 euro, gastu guztiak barne.


Inoiz izango al dira partida estu bat irabazteko gai? - GARA\nInoiz izango al dira partida estu bat irabazteko gai?\nEz dago Lagun Aro GBC-ri gertatzen zaiona ulertuko duenik. Azken lau neurketak jarraian galdu ditu, horietatik hiru eskuan izanda. Azkena, atzo eguerdikoa. Ia-ia partida osoan DKV Joventuten aurretik joan ostean, amaiera negargarri bat egin eta... berriro ere kale.\nBeste behin, 39 minutuan txukun jokatu ostean, azkenean gipuzkoarrek burua galdu zuten. Egia da, bestalde, nahiz eta ia uneoro aurretik joan, Lorbek, Miralles edo Konek egindako lan onari esker, Lasorenek ez zutela partida hautsi. Eta aukera hirugarren laurdenean izan zuten, atsedenaldira 34-32 aurretik iritsi, eta abantaila markagailua 48-37 jarri arte zabaldu ostean.\nAlabaina, kataluniarrek ez zuten etsi, nahiz eta makina bat jaurtiketa libre huts egin. Aurreneko zatian Pere Tomasen lanean oinarritu baziren donostiarrengandik hurbil mantentzeko, bigarrenean Hosley, Trias eta McDonald azaldu ziren. Azken laurdena 54-52 hasi zuten.\nHutsegite larregi azken orduan\nAurrekariak aurrekari, atzo amaiera zoriontsurik izateko itxaropenik bazen. Hala, Baronek bi hiruko garrantzitsu saskiratu zituen azken hamar minutuetan. Panko eta Salgadok ere ustez oso baliotsuak ziren puntuak lortu zituzten.\nZoritxarrez, gipuzkoarrek baloi mordoa galdu zuten, baita hiru jaurtiketa libre huts egin eta errebote pare bati ihes egiten utzi ere. Hutsegite lelo larregi azken minutuotan.\nHala, azken segundoetan McDonald-ek aurretik jarri zuen Joventut, 74-75, eta Real Madrilen aurka gertatu bezala, baloia errazegi galdu zuten Lasorenek beren hurrengo erasoan. Bi jaurtiketa librerekin erabakita utzi zuen partida Josep Franch-ek.


Garraio Sailak berriro irekiko du Donostian dagoen Amarako tren geltokiko bizikletentzako aparkalekua - Albisteak - ETS - Euskal Trenbide Sarea\nGarraio Sailak berriro irekiko du Donostian dagoen Amarako tren geltokiko bizikletentzako aparkalekua\nEusko Jaurlaritzako Lurralde Plangintza, Etxebizitza eta Garraio Sailak, Euskotrenen eta Euskal Trenbide Sarearen eskutik, bizikletentzako aparkalekua irekiko du bihar, apirilaren 22an, Amarako geltoki barruan. 144 bizikletentzako edukiera izango du, eta, irekiera berriarekin batera, erabilera-arau batzuk ezarriko dira, aparkalekua kontrolik gabeko bizikleta-biltegi bihur ez dadin eta zerbitzua gehiegi ez kargatzeko. Erabilera txarra eta errotazio falta izan ziren azpiegitura hori 2019ko uztailean ixteko arrazoietako bat.\nGaur goizean, Iñaki Arriola Lurralde Plangintza, Etxebizitza eta Garraio sailburua izan da irekiera ekitaldiaren buru, Euskotreneko eta ETSko zuzendaritza taldeko zenbait kiderekin batera. Bere hitzaldian, Arriolak, txikiak izan arren sakontasun handia duten zenbait jarduera nabarmendu ditu, aparkalekuak besteak beste, “garraio jasangarriaren aldeko apustua erakusten dutelako, ingurumena errespetatzen duten bi sistemaren (trenbidea eta bizikleta) trukea errazten dutelako”.\nTestuinguru horretan, Arriola sailburuak bere sailak mugikortasun jasangarriarekin duen konpromisoa azpimarratu du. Horretarako, trenbidea hiriguneetan integratzeko jarduketak aipatu ditu, hala nola Altza eta Galtzaraborda arteko topoaren saihesbidearen lizitazioa. Halaber, gogorarazi du bizikletak aparkatzeko beste toki batzuk ere badaudela zenbait tren geltokitan, Zamudion edo Irunen, esaterako, eta erakundeen arteko lankidetza beharrezkoa dela bizikletaren eta trenaren arteko intermodua sustatzeko hiri inguruetan, garraiobide horiek autoa pixkanaka ordezka dezaten.\nBizikletentzako aparkalekua Easo kaletik hurbilen dagoen nasaren ondoan dago, trenbide eremua kale horretako espaloitik bereizten duen burdin hesiaren ondoan. Toki segurua da, argiztatuta, segurtasun-kamerekin zainduta eta itxita baitago. Atea kontakturik gabeko txartelaren bidez irekiko da. Erabiltzaileek txartel hori garraio-tituluaren euskarri gisa dute, Mugi, Barik edo Bat, hain zuzen ere. Txartel horiek, ordea, pertsonalizaturik egon behar dute, eta aldez aurretik erregistratu behar dira Bezeroen Arretarako Amarako Bulegoan.


Eta hurrengoa, noiz? | Bizigiro | Berria\nEta hurrengoa, noiz?\nIa 15 urte pasa dira Software librearen euskal mintegiaren lehen edizioa jarri zela martxan. Garai hartan Nestor Garairen eta Iñaki Alegriaren bultzadaz, UEUren laguntzaz, egituratzen hasi zen errealitate berri bat, hemen ere, hedatu behar zela ulertu zuten. Aurten hirugarren edizioa egin da, teknologia libreak abizena ere gehituz eta denbora asko pasatu bada ere, beharra eta indarra bazegoela ikusi ahal izan dugu.\nHirikilabs txiki gelditu zen, beteta, kanpoan gelditu behar izan zutenen penarekin, baina arrakastaren sorpresarekin. Goiza tailerretan joan zen Rodrigo Agerriren ixa-pipes, Ekaitz Astizen TDD-BDD metodologiak, Maider Likonaren Guifi.net sarearen azalpenak eta Jabi Luengo Gauzen Internet merke baten aukerak azalduz. Proiektu errealak, martxan daudenak eta gure ezagutzak partekatzearekin soilik garatzen hasten diren horietakoak. Bakoitzak bertan probatutakoaz gain, etxerako lan batzuk, gogozko lanak hauek, eraman zituztela askok seguru.\nBazkariaren ostean, hamaika hitzaldi labur, hainbat arlotakoak. Multzokatzen saiatzeagatik, hizkuntza, hezkuntza, webguneei lotutako esperientzia zehatzak eta teknikoagoak garapen eta ezarpenak egiteko ingurunei buruzkoak, hardwarea ere lotzen zuten beste batzuekin batera. Maila profesionaletik batzuk eta afizioa den lanetik beste batzuk, baina gehienak behintzat ezagutza metatu bat erakusten zutenak, baina baita grina ere.\nLehen jardunaldi horren ondorioak irakurrita, gutxi aurreratu dugula eman dezake. Aipatzen ziren erronkak hor jarraitzen dute, egia da: administrazio publikoan software librea txertatu, gai hauetan hezkuntzak daukan garrantzia, inplikazio falta nabaria erakundeen aldetik... Baina sortu ditugu egitura profesionalak eta egituratzen jarraitzen dute komunitateak; berebizikoak gure kasuan. Jendea eta ezagutza baditugula, alegia.\nHorrelako foro baten beharra sumatzen genuen batzuk, uste dut erantzuna ikusita eta amaierako batzuk entzunda, errepikatu beharrekoa dirudi. Lehen helburua, berriro ikustea, aurpegia jartzea eta ezagutzea izan bada, hurrengoan erronka handiagoei erantzungo dioten estrategietan sakontzeko balio behar du. Izenburuko, Burujabetza teknologikoaren bidetik errealitate bihurtzeko. Ditugun pertsonekin, aurrera egin dezakegula argi.


otsaila 2011 – Ergeletan ergelenak\nHilabetea: otsaila 2011\n2011(e)ko otsailaren 26a\nNafarroan eskela gehien saltzen duen egunkariak islatzen duen errealitatean bizi ez direnen esparru politikoan -abertzaleen artean, alegia-, zimikoak, zaplastekoak eta ostiko hegalariak alde batetik bertzera ibili dira azken hilabeteetan, goitik behera eta ezker eskuin, Beratik Cortesera eta Zangozatik Ziordira.\nEz galdetu, mesedez, zertan den aulkien jokoa orain. Lerrook idatzi ditugunetik argia ikusi duten arte ordu batzuk-batzuk igaro direnez, baliteke alderdi abertzaleen letra zopa oraindik ere handiagoa izatea.\nNolanahi dela ere, ika-mika honetan guztian gauza interesgarri anitz izan da. Nik -aitor dut, bakoitzak bere fetixak dituelako- batez ere jakin nahi nuen zer gertatzen zen Iru


30 « iraila « 2021 « Prentsa oharrak\nPrentsaurrekoa. Umbra 2021 aurkeztea\nParte hartzaileak. Lehen alkateorde eta Enpleguaren Sustapen, Enplegua, Merkataritza eta Turismo zinegotzi Maider Etxebarria; Enpleguaren Sustapen, Merkataritza eta Turismo foru diputatu Cristina González; Merkataritza eta Turismo sailburuorde Jesús García de Cos; eta Carlos Torrijos Argia kultur elkarteko arduraduna\nJudimendiko hornidura- eta saneamendu-sarea berritzeko lanak esleitu ditu AMVISAk\nKategoriak: Prentsa oharrak — Etiketak: AMVISA, Judimendi, Marian Gutiérrez — Komunikazio Zerbitzua / Servicio de Comunicación — 16:09\n5.394.851 euro inbertituko ditu auzo hori eta hiriko beste gune batzuk hobetzeko.\nAMVISAko Administrazio Kontseiluak Judimendiko hornidura- eta saneamendu-sarea berritzeko lanak esleitu ditu gaur. Hiriko beste zona batzuk hobetzea ere barne hartzen dute lan horiek. Balgorza-Arana aldi baterako enpresa-elkarteak egingo ditu lan horiek, 5.394.851 euroan; gauzatzeko epea hiru urtekoa izango da.\nJudimendin, hornidura-sareko fibrozementu edo burdinurtu griseko hodien ordez, burdinurtu nodular eta polietileno edo mahuka-hodiak jarriko ditu AMVISAk. Saneamendu-sarean, berriz, mahuka-sistema erabiliko da, honen bitartez ez baita zangarik ireki beharrik, kolektoreen narriadura dela eta altxatu beharra dagoenean izan ezik.\nJudimendi auzoko hogei bat kaletan egingo dira lan horiek. Herrandarren kalean, esaterako, Done Jakue hiribidetik Olagibel kalera doan kolektorearen edukiera hidraulikoa hobetuko da, baita Urriaren Hamabiaren kalearekiko bidegurutzeko zati batekoa ere.\nAMVISAren lehendakari Marian Gutiérrezek azaldu duenez, “ Judimendik —eta beste auzo batzuek, Txagorritxu edo Pilarrek, esaterako— oso ur-sare zaharra dute, eta. konpondu ezean, etorkizunean arazoak sor ditzake. Horregatik egin ditugu obra hauek eta inbertsio handia, hobetu egingo baita sarearen efizientzia eta bizilagunei eskaintzen diegun zerbitzuaren kalitatea”.\nHerritarrei enbarazurik ez sortzeko, zangarik gabeko teknologiak erabiliko dira, ahal den neurrian, obrak egiteko (relining, sliplining, mahuka); hau da, ordeztu nahi den hodiaren barruan beste bat sartzea. Eragozpen gutxiago sortzeaz gain, gauzatze epeak laburragoak dira, eta errentagarriagoak.\nBeste auzo batzuk\nHiriko beste gune batzuetan ere egingo dira hornidura-eta saneamendu-sarea hobetzeko lanak: zehazki, Aranbizkarreko, Aranako, Sansomendiko, Mendizorrotzeko eta San Kristobaleko 11 kaletan. Gaur esleitutako kontratuak lan hauek ere barne hartzen ditu.\nGasteizko herritarren postontziak 1.148 galdera jaso ditu aplikazioaren bidez; aurreko hiruhilekoan baino % 8,3 gehiago\nKategoriak: Prentsa oharrak — Etiketak: bigarren hiruhilekoa, herritarren postontzia — Komunikazio Zerbitzua / Servicio de Comunicación — 13:29\nUdalak hamar egun baino gutxiagoan erantzun dio herritarren Postontzian egindako kontsulten % 91ri Enpleguaren eta Herritarren Parte-hartzearen zerbitzuek kontsulten % 100 erantzun dute epe horretan.\nBehera egin dute nabarmen udaltzaingoari, berdeguneei eta bide publikoetako kalteei buruzko kontsultak.\nGora, berriz, egoitza eta erregistro elektronikoko kudeaketei eta mugikorreko HUT berriari buruzkoak.\nGasteizko Udalaren herritarren postontziak 4.810 gai erregistratu zituen 2021eko bigarren hiruhilekoan. Hau da, 2020ko hiruhileko beraren aldean % 10,5 jaitsi da gaien kopurua. Jasotako iradokizun eta eskaeren % 84 inguru itxi dira.\nMugikorretarako aplikazioaren bidez 1.148 iruzkin iritsi dira, aurreko hiruhilekoan baino % 8,3 gehiago. 333 iruzkinetan argazkia erantsi da. Espazio publikoak, mugikortasunak eta garraioak metatzen dituzte mugikorrez jasotako mezuen erdia baino gehiago.\nPostontziko gaien kopurua pandemiaren aurreko mailan dago berriz, hirian, gutxi gora-behera, bizitza normalizatua egitearen isla. Zentzu horretan, nabarmen jaitsi dira udaltzaingoarekin lotutako kontsultak: % 36,6 jaitsi dira, eta 2019ko hiruhileko beraren antzeko kopuruetara iritsi da. TUVISAri buruzkoak ere % 19 jaitsi dira, ordutegiak eta maiztasunak normaltasunera bueltatuta. Bestalde, hirian obrak izanik ere, % 22 jaitsi da, aurreko hiruhilekoaren aldean, seinaleztatze eta balizatzearekiko lotutako gaien kopurua.\nHala ere, igo egin dira egoitza eta erregistro elektronikoko kudeaketarekin lotutakoak, eta mugikorreko HUT berriarekin lotutakoak. Nabarmen igo da kontsulta kopurua, aurreko urtearen aldean % 51eko hazkundea da. 2020koaren antzeko igoera, pandemia zela eta hilabete batzuetan herritarrei laguntzeko bulegoak itxi eta online izapidetzea areagotu zenean.\nUdaleko sailek azkar erantzuten jarraitzen dute. Hamar egun baino gutxiagoan erantzundako gaien ehunekoa hazi egin da, % 91 izatera iritsi baita, hau da, aurreko hiruhilekoan baino puntu bat gehiago, eta duela urtebete baino % 2 gehiago. Enpleguaren eta Herritarren Parte-hartzearen zerbitzuek erantzun dute azkarren, eta kontsulten % 100 erantzun dute 10 eguneko epe barruan.\nBorja Rodríguez, Herritarren Partaidetzaren zinegotzia: “Herritarren postontzian jasotzen diren datuen azterketak erraztu egiten digu gobernuaren eta sailen kudeaketa hobetzea, Gasteizko herritarren eskariei erantzuteko. Hiruhileko honetan, gainera, hiria bizimodu normalizatu batera itzuli dela erakusten dute zenbakiek”.\nAtxilotua indarkeriarekin lapurreta-saiakera egiteagatik eta udaltzainen aurkako atentatuagatik\nKategoriak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 12:34\nUdaltzainek atzo 56 urteko gizonezko bat atxilotu zuten indarkeria erabilita lapurreta-saiakera eta agintaritza-agenteen aurkako atentatua delituen ustezko egilea izateagatik.\n21:30 baino zertxobait lehenago, Alde Zaharrean Udaltzaingoa esku hartzen ari zela, kale-jantzian zihoan eta telefonoz hizketan ari zen udaltzain batek mugikorra kentzen saiatu zen gizonezko batek emandako bultzada jaso zuen. Udaltzainak telefonoari eustea eta gizonezkoari beso batetik heltzea lortu zuen korrika ihesean joan ez zedin. Une hartan, udaltzainaren eta haren lankidearen aurka eraso egin zuen eta, ondorioz, atxilotu egin zuten.\nGaur eramango dute epailearen aurrera.\n“Gazteak eta ludopatia” jardunaldiak jokoarekiko mendekotasunaren prebentzioko eragileak bildu ditu Europa jauregian\nKategoriak: Fotonotizia — Etiketak: Livia López, “Gazteak eta ludopatia” jardunaldiak — Komunikazio Zerbitzua / Servicio de Comunicación — 12:31\nLivia Lopéz Kirol eta Osasun zinegotziak “Gazteak eta ludopatia” jardunaldiaren hasiera-ekitaldian parte hartu du, gaur, Europa biltzar jauregian. Jardunaldiak ASAJER elkarteak antolatu ditu. Psikologiaren eta gizarte-lanaren arloko adituek eta jokoarekiko mendekotasunaren prebentzioan lan egiten duten taldeek hartu dute parte jardunaldiko jardueretan, eta gazteak ere mahai inguru bateko protagonista izan dira.\nLivia Lopezek gogoratu egin ditu udalak azken urteetan ASAJERen eskutik emandako pausuak, ludopatiarekin lotutako nahasmenduak dituztenen profila aldatu egin baita. Ildo horretan, Udalbatzak 2019an hartutako konpromisoa azpimarratu du, izan ere, horren haritik gazteei zuzendutako hainbat kanpaina eta prebentzio-ekimen egin da.\nKategoriak: Sailkatu gabea — Etiketak: 21 Zabalgunea, “Casco Bizia” bulegoa — Komunikazio Zerbitzua / Servicio de Comunicación — 11:51\nGasteizek Terrorismoaren Biktimen Oroimenezko Zentroa sartu du eskola-bisiten programan\nKategoriak: Sailkatu gabea — Etiketak: eskola-bisiten programa, Terrorismoaren Biktimen Oroimenezko Zentroa — Komunikazio Zerbitzua / Servicio de Comunicación — 11:17\nMaider Etxebarria: “ezinbestekoa da ikasleak kontzientziatzea giza eskubideen eta balio demokratikoen garrantziaz”\nGasteizko Udalak Terrorismoaren Biktimen Oroimenezko Zentroa sartu du ‘Vitoria-Gasteiz Hiri Hezitzailea’ programan, eta, horri esker, doako eskola-bisitak jarri ahal izango dira martxan. Alkateorde Maider Etxebarriak eta Hezkuntza zinegotzi Estibaliz Cantok lankidetza protokoloa sinatu dute Oroimenezko Zentroaren zuzendari Florencio Domínguezekin, ekimenari argi berdea emateko.\n“Oso pozik gaude akordio honekin, ezinbestekoa delako ikasleak kontzientziatzea giza eskubideen eta balio demokratikoen garrantziaz. Duela ia hamar urte amaitu zen ETAren jarduna, baina elkarbizitzaren alorrean badela egitekorik uste dugu”, adierazi du Maider Etxebarriak. Bestalde, Oroimenezkoaren zuzendariak azpimarratu duenez, Euskadin terrorismoaren bizipen zuzenik izan ez duen belaunaldi bat dago, zorionez. Horrexegatik, ez daki indarkeriak zer ekarri dion gure oraintsuko historiari. Ez dakite zer nolako mina eragin duen, nola ezegonkortu zuen bizitza publikoa edo nolako mehatxua izan zen bizikidetzarentzat”. Domínguezek gogorarazi duenez, Oroimenezko Zentroak “historia horri buruzko informazioa zabaltzeko aukera ematen du, biktimen sufrimendua gogorarazi eta gazteengan indarkeria gaitzesteko eta giza eskubideak defendatzeko jarrera sendotzearren. Udalak eta Oroimenezko Zentroak elkarlanean jardun nahi dugu museoa bera eta zentroak eskaintzen duen material didaktikoa ikastetxeen eskura jartzeko”. Estibaliz Cantok erantsi duenez, “protokolo honek zenbait balio bultzatzen lagunduko digu, hala nola gizabidea eta bakearen kultura”.\nOroimenezko Zentroa udaleko hezkuntza-programan sartzeko ideia “ekainean inauguratu zenetik” mamitu da; izan ere, hainbat ikastetxetako arduradunek gero eta interes handiagoa erakutsi dute erakusketa bisitatzeko, baita Euskaditik kanpokoek ere. Horrenbestez, hemendik aurrera, ikasleek Oroimenezko Zentroa bisitatu ahalko dute, “bertako langileen azalpenekin batera”, Etxebarriak azaldu duenez, “hiru garaitan banatutako errepaso historikoa egiteko: diktadura frankista, trantsizioa eta demokrazia”. Bisitan terrorismoarekin lotutako gertakari nagusiak gogoratuko dituzte, besteak beste, ETAren hasiera, GRAPO taldeak, GAL eta Martxoaren 11. Erakusketak hiru galderaren inguruan hausnartzeko gonbita egingo du: ‘nolatan gertatu zen?’, ‘zer egingo nukeen nik egoera horretan?’ eta ‘zer egin dezaket errepika ez dadin?’. Osagarri gisa, Oroimenezkoak material didaktikoa jarriko du ikastetxeen eskura.\nBisita gidatuek —doakoak— ordubete iraungo dute, eta gaztelaniaz, euskaraz, ingelesez edo frantsesez egin ahal izango dira. Parte hartzeko, aldez aurretik izena eman beharko da, memorial@centromemorialvt.com helbidera mezu bat bidaliz edo 945 19 81 30 telefono zenbakira deituz.\nTokiko Gobernu batzarra (2021-10-01)\nKategoriak: Oharrak — Komunikazio Zerbitzua / Servicio de Comunicación — 10:44\nGai zerrenda: 10-01 Gobernu B\nBizan zentroek Adinekoen Nazioarteko Eguna ospatuko dute bihar, Andre Maria Zuriaren plazan adierazpen bat irakurriz eta zenbait jarduera eginez\nKategoriak: Sailkatu gabea — Etiketak: Adinekoen Nazioarteko Eguna, BIZAN zentroen sarea — Komunikazio Zerbitzua / Servicio de Comunicación — 10:30\nBIZAN zentroen sareak (lehengo adinekoentzako zentro soziokulturalak) Adinekoen Nazioarteko Eguna ospatuko du bihar, urriak 1, Nazio Batuen Batzar Nagusiak duela 31 urte ezarritakoari jarraituz.\nHorren haritik, adierazpen bat irakurriko da, eta zentroen erabiltzaileek zenbait jarduera egingo dituzte Andre Maria Zuriaren plazan, denbora eta espazioa beste adin eta gizarte-talde batzuetako pertsonekin partekatuz.\n“Adinekoak bizitzaren zein unetan dauden ohar daitezen nahi dugu, eta gizartean zenbateko indarra eta pisua duten. Komunitatean ikusgarriago bihurtu nahi ditugu, eta gizarteari egiten dioten ekarpena ikusarazi. Izan ere, adinekoak oso presente daude gure egunerokoan; gizarte aberats eta plural batean, halakoa baita gurea, esku-hartze aktiboa dute, eta esperientzia, jakinduria, balioak eta bizitzeko modu bat jartzen dituzte“, adierazi du Gizarte Politiken, Adinekoen eta Haurren zinegotzi Jon Armentiak.\nUrriaren 1eko jarduera-programa 17:45ean abiatuko da, Andre Maria Zuriaren plazan, musika lagun. 18:05ean, “Jar ezazu adineko bat zure bizitzan” pregoia irakurriko da, adinekoek eguneroko bizitzan duten egitekoa islatzeko asmoz.\nOndoren, jai giroko ibilaldia egingo da hiriaren erdialdetik. Aldi berean, Andre Maria Zuriaren plazan eztabaida antolatu da gai honen inguruan: adinekoek gizarteari egiten dizkioten ekarpenak; zer espero du gizarteak haiengandik, eta zer espero dute haiek gizartetik?\n19:15ean amaituko da jardunaldia, adierazpen bat irakurriz.\nJon Armentiak esan duenez, “ekitaldi horiek guztiak aukera paregabea izango dira BIZAN sareren erabiltzaileek aisialdi eta partaidetza arratsalde batez goza dezaten, herritar orori irekitako ospakizun baten aitzakian“.\n16 zentrok osatzen dute BIZAN sarea. San Martinekoa izan zen sarean sartzen azkena, duela urtebete baino gutxiago. Zentro horien bidez, Gizarte Politiken, Adinekoen eta Haurren Sailak 60 urtetik gorako pertsonen eta haien bikotekideen zahartze aktiboa eta parte-hartzea sustatzen dute. Gaur egun ia 36.000 erabiltzaile dituzte, eta txartela doakoa da.\nGasteizen, 65 urte edo gehiago duten 54.500 pertsona inguru bizi dira.


Arkeologia bildumaren ale berri bat argitaratu da, Basagaingo Burdin Aroko herrixka gotortuari zuzendutakoa | Aranzadi — Zientzia elkartea\nArkeologia bildumaren ale berri bat argitaratu da, Basagaingo Burdin Aroko herrixka gotortuari zuzendutakoa\nHistoriaurrea / Arkeologia indusketa\nOsteguna, 2022eko maiatzaren 26a — CEST\nMari Jose Telleria Kulturako zuzendariak, Xabier Peñalver liburuaren egileetako batek, eta Mertxe Urteaga Kultura Departamentuko teknikari arkeologoak Arkeologia bildumaren azken liburua aurkeztu dute. Gipuzkoako Foru Aldundiko Kultura Departamentuak argitaratzen duen bilduma horren helburua da ezagutzera ematea gure lurraldean egindako ikerketa arkeologikoen emaitzak. 2000. urtean hasitako ibilbidean 14 liburuki argitaratu dira, eta ale horietan alor desberdinak aztertu dira, hala nola arte paleolitikoa eta burdinola hidraulikoak.\nEloisa Uribarri eta Xabier Peñalver liburuaren egileek aztertzen dute Oria bailara kontrolatzen duen muino batean dagoen 2 hektareako herrixka horren hainbat alderdi. Harresia da kokagunea hobeto definitzen duen elementuetako bat, perimetro osoan inguratua zegoelako eta bere defentsa errazten zuelako. Horma barruko eremuan, buztinezko eta zurezko hormak zituzten etxebizitzak aurkitu dira, estalkiari eusteko zutoin-egitura zutenak.\nHerrixka horretako biztanleek zerealari lotutako nekazaritza egiten zuten; horrela, artatxikia zen zereal ugariena, eta haren ondoren ezkandia (gari arkaiko mota bat). Abeltzaintzari dagokionez, arrasto ugarienak etxeko belarjaleei dagozkie.\nHala ere, gaur arte Gipuzkoan aurkitu diren garai bereko beste herrixkekin alderatuta (Intxur, Albiztur-Tolosan, Belaku Beizaman, Murumendi Beasain-Itsasondon, Akutu Bidegoain-Errezilen, Buruntza Andoainen, Munoaundi Azkoitia-Azpeitian, Moru Elgoibarren, Santiagomendi Astigarragan, eta Murugain Arrasate-Aramaio-Aretxabaletan), Beasaingo herrixka horrek ezaugarri berezi bat du, hau da, oso lotura estua duela burdinaren ekoizpenerakin.\nGogoeta horretan kontuan hartu da herrixka dagoen mendiaren izaera bera; izan ere, gune horretan, kalitate oso oneko burdin-zainak daude (oligisto bikaina), duela gutxi arte galeria bidez ustiatzen zirenak. Baliabide mineral horiekin batera, indusketa arkeologikoetan forja-zepen hondar ugari bildu dira, eta, inguruan, burdina landugabea lortzeko lanen ondoriozko zepategi handi bat antzeman da. Horri guztiari esker, ikerlariek ondorioztatu dutenez, «kokagunea aukeratzerakoan, funtsezko faktoreetako bat izan zen inguruan burdina-mineral asko egotea».\nHorri dagokionez, Mari Jose Telleria Kulturako zuzendariak nabarmendu du benetan berezia dela aurkeztu den lana. Aipatutako liburukian azaldutako informazioen arabera, Basagaingo biztanleek erabilera eta funtzio desberdinak hartzeko ongi diseinatutako etxebizitzak eraiki zituzten, zerealak landu zituzten eta, horrez gain, askotariko abere azienda ere izan zuten. Ezagutzen eta menderatzen zuten burdina lortzeko teknika eta metal horrekin erremintak egiteko prozesua, eta deigarriena egiten zaiguna: distantzia oso luzeko merkataritza trukeak mantentzen zituzten, ehunka kilometrora zeuden lekuetatik zetozen luxuzko objektuak eskuratuz.\nBaina Basagainek beste azterketa-ildo berezi batzuk ere baditu, besteak beste beirazko bildumak. Oso pieza sofistikatuak berreskuratu dira, hala nola mota ezberdinetako besokoak eta baita ere lepokoen aleak, Europako beste kokagune garaikide batzuetan ere ezagutzen direnak. Pieza horiek merkataritza trukeetatik datozela uste da, baina posible da ere herrian bertan ale sinpleagoak ekoiztu izana, beira urtuaren hondar batzuek erakusten duten bezala.\nEta horixe bera gertatzen da erretikulekin eta beste forma geometriko batzuekin grabatutako estelekin (orain arte 6 aurkitu dira). Oraindik ez dakigu zein zen funtzioa, baina badirudi garai horretako ohitura orokorra zela penintsulako iparraldeko herrixketan.\nDatei dagokienez, karbono-14 datazioak kontuan hartuta, herrixkaren hasierako fasea aroaren aurreko IV. mendean ezarri zen, eta okupatuta egongo zen erromatarren kolonizazioaren ondorenera arte, zeina, Gipuzkoan, Augusto enperadorearen garaian kokatzen baita, duela 2.000 urte. Berreskuratutako materialen artean brontzezko paparreko orratz edo fibula bat dago, baskoien zonan eredu arrunta zena, eta Iturissa izenarekin ezagutzen dena, Nafarroako aztarnategi horretan lehen aldiz aurkitu zelako.\nEskarrikasko: Xabier Peñalver Iribarren


Txikitasunean Handi, berriro - Zumaia - Baleike.eus\nTxikitasunean Handi, berriro\nMailo Oiarzabal 2021-10-13 13:19\nBertso trama, Arroa Bira mendi irteera, mus txapelketa, erromeria, eta baserritarren eta artisauen azoka izango dituzte etzitik igandera Arroa Behean.\nIaz COVID-19aren pandemiak eragindako etenaren ostean, bueltan da Arroa Behean udazkeneko festen pareko bihurtu den Txikitasunean Handi asteburua.\nEtzitik igandera bitartean, askotariko ekitaldiez gozatzeko parada izango dute arroarrek. Urtean zehar ere «herri giroa sustatzeko» asmoarekin hasi ziren antolatzen egitasmoa Arroa Beheko Festa Batzordeko kideak –herriko beste eragile batzuen babesarekin, Txikitasunean Handi elkartea osatu zuten–, eta aurten ere hori izan dute asmoa, «batik bat bertakoentzat pentsatutako» kultur eta jai giroko egitaraua osatzea eta horretaz gozatzea. Koronabirusaren eraginez, 2020an zein aurten Karmen jaiak ezin izan dituzte ospatu Arroa Behean –aurten bestelako ekitaldiekin ordeztu zituzten–, eta herritarrek Txikitasunean Handiren itzulera "gogotsu" hartuko dutelakoan daude antolatzaileak.\nOstiralean, aurtengo berrikuntzetako batekin irekiko dute egitaraua. 22:00etan hasita, bertso trama emanaldia egingo dute Maider Arregi, Eli Pagola, Jokin Bergara eta Maialen Akizu bertsolariek. Eguraldiak laguntzen badu, plazan arituko dira bertsolariak; bestela, pilotalekuan.\nLarunbatean, Txikitasunean Handiren klasikoetako batekin hasiko dute eguna, Arrua Bira mendi bueltarekin; 09:00etan irtengo dira parte hartzaileak, plazatik. 17:00etatik aurrera, berriz, Txikitasunean Handi IV. Mus Txapelketa jokatuko dute tabernetan: izen ematea Txomin tabernan egin beharko da, 16:30 bitartean. Festa giroan bukatuko dute larunbata, Iratzar taldeak eskainiko duen erromeriarekin; ostiraleko bertsoak bezala, plazan edo frontoian izango da dantzaldia, eguraldiaren arabera.\nOstiralean berrikuntzekin hasi, eta igandean berrikuntzekin amaituko da 2021eko Txikitasunean Handi asteburua. Izan ere, Txara denda eta kooperatibakoekin elkarlanean, baserritarren eta artisauen azoka antolatu dute urriaren 17rako. Arroabean orain arte egin izan den era horretako azokarik handiena izango da igandekoa. Barazkiak, ogia, gazta, eztia, marmelada, sagardoa, arropak eta osagarriak, bitxiak, ukenduak, xaboiak, egur lanak... Askotariko produktuak ikusgai eta salgai jarriko dituzte inguruko baserritarrek eta artisauek azokan, eta taloak dastatzeko aukera ere izango da. 10:00etatik 14:00etara, auzoan zehar jarriko dituzten postuetan.


Gazteendako DJ jaialdia eta beste, Bergaran asteburuan - Bergara - Goiena.eus\nGazteendako DJ jaialdia eta beste, Bergaran asteburuan\nUbane Madera 2010-11-09 18:10\n14 urteko gazteendako DJ jaialdia antolatu dute Zabalotegi aretoan oraingo zapatuan, 18:30etik 21:30era arte, doan. Horrez gainera, antzerkia, zinema emanaldiak eta erakusketa ere iragarri ditu Bergarako Udalak, eguaztenean hasi eta domekara bitartean.\nAntzerkiari dagokionez, bi saio izango dira, biak ala biak egubakoitzean. Batetik, Le Petit Theatre de pain taldeak Errautsak emanaldia egingo du, Zabalotegi aretoan, 22:30ean. Sarrera da bost euro. Eta bestetik, Piano bat bertsotan lana antzeztuko dute Ainhoa Ansak, Jagoba Astiazaranek eta Beñat Gaztelumendik, Osintxuko Txuringo tabernan. Sarrera doan izango da.\nZine-kluba eta beste\nZinemari dagokionez, berriz, bihar, eguaztena, zine-kluba izango da, Zabalotegin. Fatih Akin-en Soul Kitchen komediaren emanaldia izango da, 20:30ean. Sarrera da bi euro.\nDomekan, berriz, umeendako Vicky Bikingoa filma emango dute, euskaraz (17:00). 85 minutu irauten duen abenturazko filma da. Sarrera, bi euro. Eta 19:30ean, berriz, Robin Hood filma emango dute. Kasu horretan sarrera da hiru euro.\nBukatzeko, erakusketa ere zabalik dute Zabalotegi aretoan, azaroaren 21era arte. Juanjo Altuna Akizuren Ibilbidea izeneko pintura erakusketa, hain justu. Martitzenetik egubakoitzera 18:00etatik 20:30era ikusi ahal da, zapatuan, 12:00etatik 14:00etara eta 18:00etatik 20:30era; eta domeketan, 12:00etatik 14:00etara.